Vip: Deo prihoda od prazničnih SMS-ova udruženju “Čika Boca” | PC Press\nVip: Deo prihoda od prazničnih SMS-ova udruženju “Čika Boca”\n18. decembar 2013. Jovana Milićević\nDeo prihoda od SMS poruka koje Vip korisnici budu slali u novogodišnjoj noći i za vreme Božića, kao i novac namenjen kupovini poklona za poslovne partnere i zaposlene, Vip će donirati udruženju roditelja-staratelja, dece i prijatelja dece obolele od malignih bolesti „Čika Boca“.\nUz to, Vip je pozvao i svoje korisnike da se aktivno uključe u ovu akciju SMS doniranjem 50 dinara putem humanitarnog broja 2001 u narednih mesec dana.\nPrikupljena sredstva će omogućiti realizaciju niza aktivnosti koje imaju za cilj kvalitetniju rehabilitaciju dece i mladih lečenih od maligniteta, a očekivana vrednost donacije je 2 miliona dinara, navodi se u zvaničnom saopštenju.\nDonacijom kompanije Vip i njenih korisnika biće organizovani specijalno osmišljeni letnji kamp „Mi možemo sve!“, koji će deci od 7 do 18 godina bez prisustva roditelja pružiti rekreaciju i učenje veština korisnih za suočavanje sa mnogobrojnim pitanjima koja proizilaze iz lečenja.\nPlanirano je i finansiranje rada internet radio stanice „MladiCe“ (www.radio-mladice.rs), koju uređuju i vode vršnjaci uspešno oporavljeni od kancera.\n← Zeitgeist pokazuje šta smo guglali u 2013.\nLG najavio novu seriju premijum monitora za CES →


Sanja Jovićević, srce publike je osvojila ulogom u seriji "Budva na pjenu od mora". Mnogi su joj predviđali uspešnu karijeru i očekivali da je vide u mnogim domaćim filmovima i serijama, ali ona je izabrala drugačiji put.\nNaime, glumica Sanja Jovićević se baš u vreme snimanja ove serije i zaljubila i odlučila da se bar na neko vreme posveti porodičnom životu.\nNjeno srce je osvojio, 20 godina stariji kolega, Branimir Bane Popović sa kojim je glumila u seriji, ali koji je i profesor na Fakultetu dramskih umetnosti na Cetinju gde je ona i studirala.\nBranimira trenutno gledamo u popularnoj seriji "Dinastija", gde igra Branka Kadića koji je zapravo srpski Blejk Karington.\n- Užasno nedostajemo jedni drugima - priznao je nedavno za "Blic" glumac, koji će u srpskoj prestonici provesti ukupno 18 meseci, koliko je planirano da traje snimanje.\n- Cilj je da se jedan scenario koji je fantastično napisan pre 40 i više godina ponovo vrati u život jer je toliko generacija prošlo, da i one koje su to gledale, su zaboravile. Sećaju se nekih likova kroz maglu nekog Blejka, Felon... Međutim, ako imamo jedan fantastično skrpljen scenario, zašto da ne? Nije to prvi rimejk neke dobre serije koja je bila prisutna ranijih decenija. To govori da postoji interesovanje da uradimo kako mi to doživljamo, da se i izrazimo i prikujemo ljude da gledaju naše tumačenjej problema koji su bili prustni pre 40 godina u Americi. Sada je to deo našeg života, sveta oko nas i tu nema nikakvih nepoznanica - istakao je on tom prilikom.\nBudbva na pjenu od mora


Nakon 30 godina usvojen novi Zakon o zaštiti na radu u Federaciji BiH - Narod.ba\ndobra vijest 1. Oktobra 2020.\nDanas je na sjednici Doma naroda Parlamenta Federacije Bosne i Hercegovine usvojen Prijedlog Zakona o zaštiti na radu u Federaciji Bosne i Hercegovine, te će stupiti na snagu osam dana od dana objave u Službenim novinama Federacije BiH. O potrebi donošenja novog Zakona o zaštiti na radu najbolje govori činjenica da je važeći Zakon, […]\nTakođer, iz resornog ministarstva kažu da je bitno istaknuti da će se Zakonom osnovati Vijeće za zaštitu na radu koje će u praksi predstavljati tijelo koje će pratiti implementaciju Zakona, te eventualno inicirati izmjene navedenog Zakona. Vijeće će sačinjavati predstavnici vlade, sindikata, poslodavaca te stručnjaka iz navedene oblasti. U roku od 12 mjeseci od dana stupanja na snagu navedenog Zakona, poslodavci su dužni donjeti podzakonske akte u skladu sa Zakonom\nvesko drljača zakon o zaštiti na radu\nPredsjednik Sjedinjenih Američkih Država Joe Biden dao je naredbu da se pojačaju sankcije za sve one koji doprinose destabilizaciji situacije na Zapadnom Balkanu. Kao razlog toga, istakao je veliku rasprostranjenost korupcije u vladama i institucijama u zemljama Balkana. Osim država koje su nastale raspadom SFRJ u Zapadni Balkan Bidenova administracija ovog puta uključila je i Albaniju. […]\nS ciljem dostizanja nivoa ekonomskih aktivnosti u Federaciji BiH sa onim u periodu prije izbijanja pandemije koronavirusa, Vlada Federacije Bosne i Hercegovine će u narednom periodu poduzimati dodatne mjere koje će biti osnov za ubrzani privredni rast. Iz Vlade Federacije BiH za Fenu kažu da te mjere, između ostalog, podrazumijevaju i zakonska rješenja usmjerena […]\nKRVNIK ĆE BITI SAM U ĆELIJI KADA IZDAHNE: Radovan Karadžić prebačen u zatvor u Velikoj Britaniji\nRatni zločinac Radovan Karadžić prebačen je u zatvor u Velikoj Britaniji, potvrdio je za RTRS tčlan tima odbrane Goran Petronijević. – Odbrana nema informaciju gdje se Karadžić trenutno nalazi, a javio se samo nakon slijetanja u London, rekao je Petronijević. Podsjetimo, Međunarodni sud u Hagu odbio je prigovor odbrane Karadžića na odluku da bude upućen […]


GORENJE ugradna ploča EC630AX - Idealno.rs\nPočetna / Bela tehnika / Kuvanje / Ploče za kuvanje / GORENJE ugradna ploča EC630AX\nGORENJE ugradna ploča EC630AX\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GORENJE ugradna ploča EC630AX i izberi najbolju. Ploče za kuvanje iz kategorije Kuvanje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GORENJE EC630AX i vidi da li ti odgovara ili pogledaj druge proizvode brenda GORENJE. Opis i tehnički podaci proizvoda GORENJE EC630AX se mogu razlikovati od onih u internet prodavnici u kojoj obavljaš kupovinu. GORENJE ugradna ploča EC630AX je dostupan u prodavnici Eurotehna, pavleri po ceni, koja je navedena pored svakog prodavca u meniju "Prodavnice".\nGarantne uslove za GORENJE ugradna ploča EC630AX proveri u prodavnici u kojoj nameravaš da obaviš kupovinu. Slika za GORENJE EC630AX je simbolična, zato se pre kupovine u prodavnici uveri da je proizvod isti.\nGorenje ugradna ploča EC630AX Nezavisna staklokeramička ploča Broj zona za kuvanje: levo napred: 210/120 mm, 2,2 kW, HiLight grejna površina, desno napred: 145 mm, 1,2 kW, HiLight grejna površina, levo nazad: 145 mm, 1,2 kW, HiLight grejna površina, desno nazad: 180 mm, 1,8 kW, HiLight grejna površina Priključna snaga: 6,4 kW Boja: Crna Okvir Dimenzije aparata (ŠxVxD): 59.4 × 9,2 × 51 cm Ugradne mere (ŠxVxD): 56 × 6,2 × 49 cm Bruto težina aparata: 8,5 kg\n47.990,00 din + troškovi dostave


DS pita zašto Vučić nije ranije posećivao Vojvodinu | Autonomija\nDS pita zašto Vučić nije ranije posećivao Vojvodinu\n"Da li Vučić podržava samo politički upodobljenu Vojvodinu?"\nPokrajinski odbor Demokratske stranke (DS) upitao je danas premijera Srbije Aleksandra Vučića zašto nije dolazio u posetu Pokrajinskoj Vladi i Skupštini Vojvodine u poslednje četiri godine, kada su, kako je ocenjeno, ostvarivani najbolji rezultati u svim oblastima u Srbiji.\nVučić je danas posetio fabriku „Delfaj automotiv“ (Delphi) u Novom Sadu zajedno sa pokrajinskim i gradskim funkcionerima.\nDS je u komentaru na ovu posetio naveo da je činjenica da Vučić posećuje institucije Vojvodine „svakih nekoliko nedelja normalne i poželjne aktivnosti“, ali da je to trebao da radi i pre.\n„Bez obzira što je Vojvodina u prethodne četiri godine ostvarivlala najbolje rezultate u svim oblastima, činjenica da je njena Vlada bila omalovažavana i ignorisana od strane Aleksandra Vučića i Vlade na čijem je čelu otvara brojna pitanja. Najvažnije od njih je da li Vučić podržava Vojvodinu ili samo politički upodobljenu Vojvodinu“, ocenio je Pokrajinski DS.\nPo mišljenju DS, „iznenadna briga za Pokrajinu“ i Vučićevo izbegavanje da odgovori na pitanje zašto je četiri godine odbijao pozive Pokrajinske Vlade, pokazuju da je „u pitanju isključivo ljubav prema Vojvodini po njegovom ukusu“.


Dušan Tadić sukob sa obezbeđenjem u HOlandiji\nTadić se pretvorio u Hulka – skandalozna reakcija obezbeđenja /foto/\nAjaks je remizirao u Arnemu sa Viteseom 2:2 u meču poslednjeg kola Eredivizije u kojem je dvostruki asistent za „kopljanike“ bio kapiten Dušan Tadić. Srbin je... 16.05.2022, Sputnik Srbija\nMajstor fudbala iz Bačke Topole važi za smirenog momka, ali sa urođenim genom vođe koji ga je promovisao u kapitena Srbije i Ajaksa. Tako je Tadić ima nameru da poslednji meč u sezoni završi bez dresa, koji je krenuo da odnese ka tribini na kojoj su bili stacionirani verni navijači Ajaksa.Ali, naišao je na zid! Zid koji je napravilo obezbeđenje u Arnemu koji ni po koju cenu nije dozvolilo Dušanu da prođe i odnese poklon. Pobesneo je zbog toga Tadić koji se pretvorio gotovo u Hulka, a kako je bio bez dresa i majice na sebe ocrtavao mu se gotovo svaki mišić dok je uspeo da se iskontroliše i da se zadrži samo na povišenom tonu.Skandal je usledio kada je obezbeđenje u Holandiji dalo sebi za pravo da gura Srbina unazad i da ga vraća ka terenu. Na kraju je nekim čudom izbegnut fizički obračun, a Tadićev dres je završio na tribini kod navijača, ali su ga tamo dostavili pripadnici obezbeđenja.Jasno je da ovakve stvari ne bi trebalo da se dešavaju i da je obezbeđe moglo da dozvoli Srbinu da nagradi verne navijače.Podsetimo, Ajaks je nedavno osvojio 36. titulu prvaka Eredivizije, a trener Erik ten Hag će karijeru nastaviti u Mančester junajtedu dok će ga na klupi slavnog kluba iz Amsterdama naslediti doskorašnji pomoćnik\nAjaks je remizirao u Arnemu sa Viteseom 2:2 u meču poslednjeg kola Eredivizije u kojem je dvostruki asistent za „kopljanike“ bio kapiten Dušan Tadić. Srbin je posle meča poželeo da baci dres navijačima, ali mu obezbeđenje nije dozvolilo i malo je nedostajalo da sve preraste u fizički obračun.\nMajstor fudbala iz Bačke Topole važi za smirenog momka, ali sa urođenim genom vođe koji ga je promovisao u kapitena Srbije i Ajaksa.\nTako je Tadić ima nameru da poslednji meč u sezoni završi bez dresa, koji je krenuo da odnese ka tribini na kojoj su bili stacionirani verni navijači Ajaksa.\nAli, naišao je na zid! Zid koji je napravilo obezbeđenje u Arnemu koji ni po koju cenu nije dozvolilo Dušanu da prođe i odnese poklon. Pobesneo je zbog toga Tadić koji se pretvorio gotovo u Hulka, a kako je bio bez dresa i majice na sebe ocrtavao mu se gotovo svaki mišić dok je uspeo da se iskontroliše i da se zadrži samo na povišenom tonu.\nSkandal je usledio kada je obezbeđenje u Holandiji dalo sebi za pravo da gura Srbina unazad i da ga vraća ka terenu. Na kraju je nekim čudom izbegnut fizički obračun, a Tadićev dres je završio na tribini kod navijača, ali su ga tamo dostavili pripadnici obezbeđenja.\nJasno je da ovakve stvari ne bi trebalo da se dešavaju i da je obezbeđe moglo da dozvoli Srbinu da nagradi verne navijače.\nPodsetimo, Ajaks je nedavno osvojio 36. titulu prvaka Eredivizije, a trener Erik ten Hag će karijeru nastaviti u Mančester junajtedu dok će ga na klupi slavnog kluba iz Amsterdama naslediti doskorašnji pomoćnik\n15 Maj, 21:52\n15 Maj, 19:36


NSinfo: Otvorena prva Soko Štark radnja u Novom Sadu\nprodavnicu najukusnijih slatkih i slanih proizvoda u Novom Sadu u Jevrejskoj ulici 27/2. Štarkova najslađa adresa od sada je dostupna i novosađanima, koji uz stanovnike Beograda jedini mogu da se pohvale specijalizovanim Štark maloprodajnim objektom u svom gradu.\nPrvi put u Novom Sadu, ali sa istim onim pravim vrednostima i originalnim recepturama, ova radnja želi da postane mesto okupljanja za celu porodicu. Roditelji se u njoj vraćaju i detinjstvo, bake i deke ne moraju ni da razmišljaju kako će da obraduju svoje unuke, a deca se osećaju potpuno ispunjeno jer se u ovoj radnji osećaju, baš kao što izreka kaže, kao da su u fabrici čokolade. Sa polica ispunjenih najraznovrsnijim slatkim fantazijama i jednistvenim proizvodima koje možete pronaći samo u Soko Štark prodavnicama, pruža se ljubav koju će svi posetioci ove Štark radnje osetiti sa prvm zalogajem.\n... centar, čokolada, Novi Sad


Rusija blokirala rezoluciju o Siriji u Savetu bezbednosti UN - Sputnjik Srbija\n01:54 19 April 2021\nRusija blokirala rezoluciju o Siriji u Savetu bezbednosti UN\n21:31 12.04.2017 Preuzmite kraći link\nRusija je uložila veto u Savetu bezbednosti UN i blokirala usvajanje projekta rezolucije o Siriji, rezultat je večerašnjeg glasanja.\nU rezoluciji koju je Rusija blokirala, sirijska vlada se pozivala da obelodani planove letenja i druge informacije o vojnoj operaciji 4. aprila, kada je izvršen napad na Han Šeikun, a zahtevao se i pristup vazduhoplovnim bazama za istražitelje UN.\nSavet bezbednosti o Siriji, Rusija: Istražiti eventualni hemijski napad\nU pitanju je bio revidirani nacrt rezolucije, sličan onom koji su SAD, Britanija i Francuska prošle nedelje prosledile članicama Saveta bezbednosti, u kom se osuđuje napad u Idlibu.\nNešto ranije je zamenik ruskog ambasadora u UN Vladimir Safronkov izjavio da će američka provokacija, kako je okarakterisao napad SAD na vazdušnu bazu u Siriji, samo ohrabriti one koji žele vojno rešenje šestogodišnjeg sirijskog sukoba.\nSafronkov je rekao da treba istražiti eventualni hemijski napad i zapitao se kakao su francuski eksperti utvrdili ko je odgovoran za napad, kada niko nije posetio mesto gde se napad dogodio.\nOn je takođe optužio britanskog ambasadora u UN Metjua Rajkrofta da je mnogo zainteresovaniji za promenu režima u Siriji nego da u tu zemlju dođe mir.\nrezolucija o Siriji, veto, Savet bezbednosti UN, Vladimir Safronkov, Sirija


Isidora i Živojin prvaci BiH u standardnim i latino plesovima – Novosti Plus\nDRUŠTVO Kultura Poslednje vijesti ZANIMLJIVO\nIsidora i Živojin prvaci BiH u standardnim i latino plesovima\n21 Septembra, 2020 21 Septembra, 2020 Dragana Morača\t0 Comments\nPlesni par Živojin Suvajac i Isidora Cvijetić, članovi kluba “Mambo” iz Brčkog, prvaci su BiH u standardnim i latinoameričkim plesovima.\nSuvajac i Cvijetićeva kvalifikovali su se za učešće na Evropskom i Svjetskom prvenstvu gdje će predstavljati BiH. Suvajac je rekao novinarima da mu ove titule mnogo znače jer su kruna napornih treninga i rada, dok je njegova plesna partnerka Isidora Cvijetić rekla da je ovo veliki uspjeh za jednog takmičara.\nPredsjednik Plesnog kluba “Mambo”, organizatora takmičenja, Dušan Radić rekao je da je, osim prvenstva BiH u svim kategorijama, održan i Međunarodni turnir u standardnim i latino plesovima, te da je na oba takmičenja ukupno učestvovalo 200 takmičara iz 12 klubova iz BiH i regiona.\nPobjednici Međunarodnog turnira u kategoriji standardnih polesova su Lovro Perkanović i Hana Grahovac iz zagrebačkog Plesnog kluba “Akademija”, dok su u kategoriji latino plesova najbolji bili Danilo Fatić i Nina Mošić iz beogradskog Plesnog kluba “Best”.\nŠef Odjeljenja za stručne i administrativne poslove u Vladi Brčko distrikta Srđan Blažić rekao je da je ova manifestacija dio programa obilježavanja 20 godina postojanja Brčko distrikta i da zbog epidemije virusa korona nije održana u martu.\nTakmičenje je održano bez publike i uz poštovanje svih propisanih mjera zaštite Štaba za zaštitu i spasavanje distrikta.\n← Srbi na KiM nisu zaboravljeni: Arlov posjetio jedanaestočlanu porodicu Vuković i uručio poklone\n“Čudo” na Sokocu: Jabuka procvjetala u septembru →\nZlatna medalja za “etno naselja Kum” na sajmu u Novom Sadu


Diskretna grčka verzija Venecije - TU magazin\nDiskretna grčka verzija Venecije\nGrčka ne prestaje da iznenađuje, uvek ima nešto novo da ponudi znatiželjnim turistima o čemu govori i ova mala oaza\nGrad Aitoliko leži na ostrvu između dve lagune u zapadnoj Grčkoj. Ovo malo, gusto naseljeno ostrvo se nalazi usred mirne lagune i povezano je sa kopnom mostovima dugim 30 metara.\nVodeni grad kako ga još nazivaju, nalazi se usred lagune Messolonghi, započeo je kao kompleks brojnih malih ostrva koje bi lokalni ribari spajali malim drvenim mostićima, da bi Aitoliko tek 1972. godine svoj konačni oblik.\nŠarmantni gradić ima oko 5.500 stanovnika, uske i slikovite uličice u kojima “žive” kuće dekorisane su šarenim cvećem, koje gradu daju neki poseban izgled. Među njima se nalaze i brojne taverne koje nude delikatese kao što su dimljeni ili slani avgotaraho, grčki kavijar, koji je širom sveta poznat po svom posebnom ukusu i kvalitetu.\nU video zapisu možete videti o kakvom se biseru sredozemlja radi.\nPrethodni tekstOd 1. februara nova pravila za putovanja u EU\nSledeći tekstU Austriji zabeleženo najmanje turističkih noćenja u novijoj istoriji


Nijemci se svađaju oko minimalne penzije od 900 eura – Haber.ba\nUnutar vladajuće demokršćansko-socijaldemokratske koalicije kancelarke Angele Merkel razvio se ovih dana sukob oko prijedloga socijaldemokrata o uvođenju minimalne penzije od 900 eura.\n“Moj cilj je da ne povećavamo penzije za 20 eura, jer to neće nikome pomoći. Povećanje mora biti mnogo veće“, rekao je ministar rada Hubertus Heil (Socijaldemokratska stranka Njemačke, SPD) u razgovoru za javni servis ARD objašnjavajući svoj koncept uvođenja minimalne penzije.\nHeil bi na ovaj način htio finansijski pomoći onim radnicima koji su čitav život radili za minimalac i koji trenutno primaju penzije tek nešto više od 500 eura, prenosi “Hina”.\nOvi penzioneri trenutno imaju pravo na finansijsku pomoć u okviru socijalne pomoći, a visina zavisi od visine penzije i mjesta boravka.\nTeme:Njemačka, penzija, povećanje


Srbi siromašniji od najsiromašnijih Kineza\nSrbija je postala siromašnija od najsiromašnije provincije u Kini! Naime, prema anketi o potrošnji domaćinstva, prosečni prihod po domaćinstvu u Srbiji iznosio je 52.050 dinara u prvom tromesečju ove godine, što je oko 480 evra.\nU Kini je, prema zvaničnim podacima, prosečna potrošnja urbanog domaćinstva iznosila 830 evra i kretala se u rasponu od 1.415 evra u Šangaju do 490 evra u Heilongjiangu, objavljeno je na sajtu Makroekonomija.\nEkonomista i saradnik ovog portala Miroslav Zdravković navodi da srpska i kineska domaćinstva imaju približan broj članova (domaćinstvo u Kini broji 2,86 članova, a u Srbiji 2,93), kao i da se u slučaju Kine podaci odnose na urbano stanovništvo.\nOn napominje da se struktura prihoda ova dva naroda bitno razlikuje, tako da su domaći prihodi 44 odsto iz redovnog radnog odnosa, a 33 odsto od penzija, dok je u Kini udeo zarada mnogo veći, pa time i prosečna zarada u odnosu na srpsku.\nOvi podaci, prema mišljenju ekonomiste, pokazuju da srpske kompanije već imaju nižu cenu rada u odnosu na Daleki istok, što bi moglo da se iskoristi za privlačenje stranih investicija i privredni oporavak.\n- Radna snaga u Kini postala je skuplja od naše, u Srbiji i u regionu, te bi Balkan mogao da postane nova proizvodna Kina za velike kompanije koje traže niže troškove proizvodnje. Samo je potrebno da im se olakša početak poslovanja u Srbiji, gde subvencije ostaju smislene samo u ekonomski devastiranim brdskim i planinskim predelima - zaključio je Zdravković.


SAOBRAĆAJNICA KAO PISTA ZA POLETANjE - Glas Podrinja\nUVOĐENjE VIDEO NADZORA U KOCELjEVI\nSAOBRAĆAJNICA KAO PISTA ZA POLETANjE\nU izveštaju o stanju bezbednosti saobraćaja na teritoriji opštine Koceljeva navodi se da se u periodu od 2013-2017 godine na ovom području dogodilo 127 saobraćajnih nezgoda u kojima je 115 lica povređeno a sedam izgubilo život. Među nastradalima najčešće su vozači i putnici u putničkim automobilima ali i pešaci. Statistički podaci pokazuju da je procenat pešaka u odnosu na ukupan broj poginulih čak 43 odsto, što je znatno više u poređenju sa prosekom u državi. Za prvih šest meseci u ovoj godini u saobraćajnim nezgodama na teritoriji Koceljeve nije bilo poginulih a povređeno je osam lica. Analiza pokazuje da se najveći broj nezgoda u ovom periodu dogodio u februaru mesecu. Govoreći o programu korišćenja sredstava za unapređenje bezbednosti saobraćaja u ovoj opštini član Saveta za bezbednost Branko Đurić istakao je da je planirano da se po osnovu naplaćenih novčanih kazni za prekršaje u saobraćaju u budžet slije 2,5 miliona dinara.\n–Ova sredstva se usmeravaju za popravljanje putne infrastrukture kao i unapređenje saobraćajnog vaspitanja i obrazovanja za šta je obezbeđeno 150 hiljada dinara, preventivno-promotivne aktivnosti iz oblasti bezbednosti 250 hiljada, naučno-istraživački rad u oblasti bezbednosti za šta je predviđeno 220 hiljada. Rad podrazumeva izradu saobraćajne studije za naseljeno mesto Koceljeva, zatim studije parkiranja, katastar saobraćajne signalizacije i opreme i istraživanje drugih problema- rekao je Đurić i dodao da je najveća pažnja usmerena na izradu projektno-tehničke dokumentacije za instaliranje video nadzora. Prema njegovim rečima na raspolaganju je oko 8,5 miliona dinara što smatra da je dovoljno za realizaciju ovog projekta i pokrivanje naselja Koceljeva kamerama.\nPredsednik opštine Koceljeva Dušan Ilinčić podseća da je neodgovorno ponašanje pojedinaca u saobraćaju evidentno, kao i parkiranje na neadekvatnim mestima čime se svakodnevno uništavaju zelene površine, te da je jedan od načina da se to predupredi postavljanje video nadzora.\nZamenik predsednika Skupštine opštine i predsednik Mesne zajednice Draginje Vladan Janković još jednom je ukazao na problem svakodnevne nasilničke vožnje na magistralnom putu kroz ovo mesto, posebno u letnjim mesecima kada je povećano prisustvo povratnika iz inostranstva.\n–U Draginju ovih dana nije saobraćajnica nego pista za poletanje jakih, snažnih automobila pristiglih iz dijaspore. Uglavnom je reč o pripadnicima romske populacije a neretko su za volanom maloletnici bez vozačke dozvole i iskustva. Mi imamo sreće što za sada nije izgubljen ni jedan život zbog ovakve vožnje i bahatosti vozača- izjavio je Janković koji smatra da bi problem u velikoj meri bio rešen postavljanjem kamera sa meračem brzine kao i da bi se ova investicija veoma brzo isplatila kroz sankcionisanje prekršaja. Rešavanje ovog problema dodatno komplikuje činjenica da je reč o državnom a ne opštinskom putu te su stoga mogućnosti intervencije na lokalnom nivou ograničene.


Vesti online / Sport / Tenis / Istomin je uspeo što nije niko protiv Novaka u prethodnih sedam godina\nIstomin je uspeo što nije niko protiv Novaka u prethodnih sedam godina\nPunih 87 minuta trajao je prvi set na meču Novaka Đokovića i Denisa Istomina, koji je na kraju u taj-brejku dobio Uzbekistanac rezultatom 10:8.\nIstomin je prilično namučio Novaka i na kraju mu se to isplatilo u prvom setu\nBio je to prvi taj-brejk u međusobnim duelima ove dvojice tenisera i ujedno prvi koji je ove godine izgubio Novak Đoković, a kuriozitet je da je Uzbekistancu pošlo od ruke što nije nikome u duelima sa bivšim brojem jedan u prethodnih sedam godina.\nNaime, Đoković je u tom periodu u svim mečevima prve nedelje Australijan opena pobeđivao rivale sa 3:0 i ovo je tek prvi set koji je izgubio u ranoj fazi turnira.\nPogledajte statistiku prvog seta i na koji način je Uzbekistanac uspeo da ga osvoji.\n* Đoković i Istomin prekršili pravila, ali niko im nije zamerio\n* "Moram da pobedim Đokovića i Mareja"


Pravila o zaštiti privatnosti – Safir Hotel, zvanični veb sajt | Hoteli u gradu Dušanbe\nOva Izjava o zaštiti privatnosti se odnosi na veb sajt safir-hotel.com koji je u vlasništvu i kojim upravlja objekat Safir Hotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: safir-hotel.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@safir-hotel.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@safir-hotel.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@safir-hotel.com . Takođe, svoja pitanja i nedoumice možete da uputite lokalnim organima za zaštitu podataka.


05/08/2020 05/08/2020 Mirza Musanovic\t0 Comments\nGranična policija i pripadnici Policijske uprave Kalesija su spriječili krijumčarenje tri migranta. Državljanin BiH je pokušao krijumčariti tri migranta iz Bangladeša.U ponedjeljak, 3. augusta na području Općine Kalesija u večernjim satima je izvršena kontrola automobila Opel kojim je upravljao vlasnik vozila, državljanin Bosne i Hercegovine S.E., saopćeno je iz Granične policije Bosne i Hercegovine.\nKako je navedeno, u automobilu su se nalazile tri osobe afroazijskog porijekla – državljani Bangladeša.\n“Zbog sumnje da se navedena radnja dovodi u vezu s izvršenjem nedopuštene radnje krijumčarenja ljudi i transporta krijumčarenih preko područja Bosne i Hercegovine, daljnji rad na predmetu je ustupljen policijskim službenicima Jedinice Granične policije Zvornik, koji su u službene prostorije jedinice proveli tri nezakonita migranta i jednog državljanina Bosne i Hercegovine. O događaju je obaviješten dežurni tužitelj Tužilaštva Bosne i Hercegovine, koji je naredio zadržavanje svih osoba u službenim prostorijama jedinice, radi obrade i dokumentiranja krivičnog djela ‘Krijumčarenje ljudi'”, istakli su.\nDan poslije, 4. augusta Granična policija je u saradnji sa pripadnicima Ministarstva unutrašnjih poslova Tuzlanskog kantona (MUP TK) i Policijske uprave Kalesija kontrolira četiri državljana Bangladeša na području Kalesije, a koja se dovode u vezu s bosanskohercegovačkim državljaninom S.E.\nOsobe su provedene u službene prostorije Jedinice Granične policije Zvornik na daljnje postupanje.\nProtiv državljanina Bosne i Hercegovine će nadležnom tužilaštvu biti podnesen izvještaj o počinjenom krivičnom djelu “Krijumčarenje ljudi”. Ovo je još jedan rezultat dobre suradnje Granične policije i Policijske uprave Kalesija, između ostalog, i na sprječavanju krijumčarenja ljudi, saopćeno je iz Granične policije Bosne i Hercegovine.\n← U Neumu kao u košnici: Traži se krevet više, policija vraćala one koji nemaju rezervaciju\nPenzioneri u FBiH će dobiti povećanje penzija od septembra sa zaostacima od početka godine →\nServisne informacije – 25.maj\n25/05/2010 Mirza Musanovic\t0\nServisne informacije za srijedu, 05.maj 2021.godine\n05/05/2021 05/05/2021 Mirsad Zulic\t0\nDanas bez struje mještani Jajića, Zolja i Zukića\n21/04/2022 21/04/2022 Mirsad Zulic\t0


Ponovno otvaranje ekonomija već je dovelo do rasta cena sirove nafte za oko 40 odsto od početka 2021. godine, a intenziviranje putovanja tokom letnje sezone odmora u SAD, kao i povećanje robnog tranporta i obnavljanje avio-saobraćanja, mogli bi dodatno da pritisnu cene, navodi se u prilogu američke TV stanice CNBC.\nFjučersi severnomorske nafte Brent, koja predstavlja međunarodnu cenovnu referencu za "crno zlato", porasli su u sredu 1,6 odsto na 71,48 dolara po barelu, na najviši nivo od 8. januara 2020.\nCena američke WTI nafte na terminskom tržištu, za isporuku u julu, takođe je ojačala za 1,6 procenata na 68,83 dolara za barel, nakon što je u jednom momentu tokom trgovinske sesije dotakla nivo od 69,65 dolara, najviši od 23. oktobra 2018.\n"Potražnja raste vrlo brzo jer svi voze, vidimo da se i Evropa ponovo otvara. Čini se da je u Indiji dostignut vrhunac infekcija, u smislu broja korona slučajeva, što bi po mom mišljenju moglo da znači da će uslediti povratak mobilnosti", kaže Francisko Blanš, globalni strateg za sirovu naftu i derivate u Bank of America.\nBlanš smatra da je Brent u ovom kvartalu već dostigao maksimum od 70 dolara, ali ima mnogo optimističnije srednjoročne procene od ostalih analitičara.\n"Mislim da bismo u naredne tri godine mogli ponovo da vidimo cenu od 100 dolara za barel i ostajem pri tome. To bi bila priča za 2022. i 2023. godinu", dodaje on.\nSvoj stav argumentuje time da je "deo te priče činjenica da OPEK drži sve karte u rukama", da na strani ponude tržište ne odgovara naročito cenama, ali da postoji velika potisnuta tražnja, koju je sapela panemija.\n"Takođe imamo rast inflacije na svim stranama... a nafta kaska s rastom u odnosu na cene u celoj ekonomiji", navodi Blanš.\nSuprotno od Blanša, potpredsednik analitičke kuće IHS Markit Danijel Jergin, procenjuje da će se cena nafte tokom ove godine u proseku zadržati na oko 70 dolara po barelu.\nVidimo brzi rast potražnje od prvog do trećeg kvartala, za sedam miliona barela dnevno. Slučaj, koji je malo verovatan, da cena nafte dostigne 80 dolara, izazvao bi reakciju. To bi uticalo na potražnju, a takođe bi bilo i političke reakcije na to, kaže Jergin.\nBAREL BRENTA PRESKOČIO NIVO OD 71 DOLARA Naftaši optimistični\nPolitički lideri će se, uveren je, u toj situaciji latiti telefona. Jergin dodaje da je predsednik Džo Bajden u politici dovoljno dugo "da zna da su visoke cene benzina uvek problem za onoga ko je predsednik".\nAnalitičari takođe smatraju da će zbog ubrzanog rasta potražnje tržište moći da apsorbuje dodatnih milion barela iranske nafte dnevno, ako budu ukinute američke sankcije, što je uslovljeno zahtevom Bajdenove administracije da se Teheran vrati pridržavanju ranije preuzetih obaveza iz sporazuma o nuklearnom programu zemlje.


Lukšić: Očekujem dobru saradnju sa Žugićem\nIgor Lukšić, potpredsednik vlade i ministar finansija Crne Gore\nCrnogorska delegacija je prethodnih dana učestvovala na jesenjem zasijedanju MMFa i Svjetske banke u Vašingtonu. Potpredsjednik vlade i ministar finansija Igor Lukšić u intervjuu za Glas Amerike govorio je o projekcijama ekonomskog rasta u Crnoj Gori kao i kandidatu predsjednika CG Filipa Vujanovića za guvernera Centralne banke.\nGlas Amerike: Predsjednik Filip Vujanović je za guvernera Centralne banke Crne Gore predložio aktuelnog direktora Fonda penzijskog i invalidskog osiguranja, Radoja Žugića, koji bi na tu funkciju trebalo da bude izabran sjutra na sjednici Skupštine. Kako komentarišete prijedlog predsjednika Vujanovića, s obzirom na to da se u javnosti pominjala i neka druga imena?\nIgor Lukšić: "Predsjednik Vujanović je ispunio svoju zakonsku obavezu i ja se nadam da će izbor biti izvršen ubrzo. Sa gospodinom Žugićem sam veoma dobro saradjivao dok je bio direktor fonda PiO, čiji je direktor i dalje formalno, i ne sumnjam da će ta saradnja biti uspješna i kada bude obavljao svoju novu dužnost. Ono što je važno je da nam predstoji dalji rad na implementaciji novih zakona koji su nedavno usvojeni, a MMF i Svjetska banka očekuju dalje napore novog menadžmenta u smislu konsolidacije bankarskog sektora, tako da mi se čini da što skoriji formalni izbor to bolje kako bi se odgovorno odnijeli prema obavezama koje slijede."\nMMF za narednu godinu predvidja ekonomski rast Crne Gore od 4,5%\nGlas Amerike: MMF je na kraju jesenjeg zasijedanja u Vašingtonu ocijenio da se oporavak globalne ekonomije nastavlja, ali da je krhak i neujednačen. Kakve su procjene za Crnu Goru na kraju ove i u narednoj godini?\nIgor Lukšić: “U konkretnom slučaju ono što nas očekuje jeste narednog mjeseca posjeta šefa misije za Crnu Goru i razgovor na temu revidiranih projekcija koje slijede. Ono što je objavljeno nedavno ne odražava najaktuelnija dešavanja u ekonomiji Crne Gore, i ta prilika idućeg mjeseca biće korisna da se revidiraju podaci, što ukupno gledano može biti dodatni dobar signal.\nOno što je izvjesno je da ti podaci koji su objavljeni ne odgovaraju stvarnosti, ni ono što se odnosi na prošlu godinu, u medjuvremenu imamo zvanični podatak, ono što se dešava posebno u drugoj polovini ove godine je ohrabrujuće a što se tiče iduće godine MMF je zapravo optimističniji nego što smo mi, jer mi naše fiskalno prilagodjavanje baziramo na rastu od tri odsto, a MMF procenjuje da ćemo rasti oko 4.5% tako da je neophodno da iskoristimo posjetu koja sledi da usaglasimo podatke."\nGlas Amerike: Crna Gora nije, poput okruženja, sklapala aranžmane sa Međunarodnim monetarnim fondom. Da li ste sa zvaničnicima MMF-a razgovarali o nekom drugom vidu podrške ili pomoći?\nIgor Lukšić: "Ono što je važno reći jeste da su nam predstavnici i MMF-a i Svjetske banke čestitali na uspješnoj misiji evro obveznica, jer upravo ove dvije institucije preferiraju kada zemlja može sama izaći na tržište i skupiti novac. Dakle, mi nismo ni u jednom trenutku biti u situaciji nužde da moramo sklapati aranžman, jer MMF je institucija koja sklapa aranžmane sa zemljama koje ne mogu na drugi način doći do sredstava, i to je pozitivno za Crnu Goru.\nOno što se pojavilo kao moguća tema jeste jedna nova linija: takozvana “precautionary” kreditna linija – kreditna linija predostrožnosti - koja može da se kombinuje sa izlaskom na tržište, i ukoliko je zemlja u situaciji da takav aranžman sklopi to potencijalno može biti signal koji ohrabri tržište i utiče na dalje smanjivanje kamatnih stopa. U budućem periodu razgovaraćemo na tu temu, jer ni u MMF-u nisu sasvim načisto kako to treba da izgleda, tako da će novembarska misija biti prilika i za to."


Šinas: Komisija se neće pridružiti tužbi Slovenije protiv Hrvatske - European Western Balkans\nAutor EWB 18. 06. 2018.\nBRISEL – Evropska komisija ostaće neutralna i neće se pridružiti Sloveniji u najavljenoj tužbi protiv Hrvatske pred Sudom EU zbog nesprovođenja arbitražne presude o granici, potvrdio je portparol EK Margaritis Šinas.\n“Komisija će nastaviti da deluje kao pošten posrednik u pronalaženju prijateljskog rešenja. Ostajemo pri stavu da se rešenje treba pronaći u razgovoru dve države članice. Komisija neće objavljivati nikakav izveštaj povodom slovenačkog pisma utemeljenog na članu 259”, rekao je Šinas na konferenciji za novinare, prenosi Večernji list.\nOn nije želeo da komentariše da li su pravne službe Komisije interno sugerisale evropskim poslanicima da slovenački argument ima osnove u delovima koji se tiču moguće povrede prava Unije iz područja ribarstva i Šengenskog zakonika.\nDanas je istekao rok da se Evropska komisija izjasni o zahtevu Slovenije da protiv Hrvatske bude pokrenut postupak zbog nesprovođenja arbitražne odluke o razgraničanju dveju država i hrvatski odgovor na taj zahtev.\nEvropska komisijagranični sporHrvatskaMargaritis ŠinasSlovenijatužba\nSastanak ruskih i poslanika EP možda u Srbiji\nBarnije: Napredak u pregovorima o Bregzitu, ali…\nEWB 28. 09. 2017.


Isplata dodatnih 20 evra početkom decembra\nPredviđeno je i povećanje penzija 5,5 odsto po švajcarskoj formuli, a svim penzionerima će biti isplaćeno i po 20.000 dinara u februaru\nMinistar finansija u Vladi Republike Srbije Siniša Mali izjavio je danas da je od ponoći počela prijava građana za 20 evra dodatne novčane podrške države, koja će biti isplaćena 7, 8. i 9 decembra, pri čemu je do 8 časova to već učinilo 3.500 građana.\nMali je, gostujući na Radio-televiziji Srbije, rekao da je reč o poslednjem delu paketa pomoći građanima za 2021. godinu i da korisnici penzija, primaoci novčane socijalne pomoći i lica u zavodima za izvršenje krivičnih sankcija, kao i građani koji su se prijavili za 30 plus 30 evra pomoći, ne moraju ponovo da se prijavljuju.\nMinistar je istakao da će 7. decembra 20 evra biti uplaćeno najstarijim građanima, primaocima novčane socijalne pomoći i licima u zavodima za izvršenje krivičnih sakcija, a da će 8. i 9. decembra i ostali građani dobiti tu pomoć.\nOn je naveo da su prijave počele danas i da traju do kraja novembra na portalu Uprave za trezor, na internet adresi idp.trezor.gov.rs, dodavši da je uloženo ukupno osam milijardi evra kroz tri paketa pomoći privredi i građanima.\nImamo planiranu i projektovanu stopu rasta od preko sedam odsto samo za ovu godinu, a sa druge strane očuvana je makroekonomska stabilnost, rekao je Mali i istakao da će udeo javnog duga u BDP-u do kraja godine biti do 58,2 odsto, odnosno ispod nivoa Mastrihta od 60 odsto.\nU doba krize država je reagovala i pokazala da je ozbiljna i stabilna, podvukao je on i dodao da je najvažnija pomoć privredi makroekonomska stabilnost jer privreda očekuje stabilnost kursa i plaćanja.\nMinistar je naveo i da budžetom za 2022. godinu nije predviđen novi konkretan paket pomoći, napominjući da država prati situaciju i kada su koronavirus i energetska kriza u pitanju kako bi reagovala na vreme.\nKada je u pitanju budžet za narednu godinu, u njemu imamo prosečno povećanje plata u javnom sektoru od 7,3 odsto, odnosno sedam odsto za sve zaposlene, i osam procenata za one koji rade u vojsci, socijalnoj službi i zdravstvu, rekao je on.\nPrema njegovim rečima, predviđeno je i povećanje penzija 5,5 odsto po švajcarskoj formuli, a svim penzionerima će biti isplaćeno i po 20.000 dinara u februaru, čime se dolazi do 11,2 odsto povećanja penzija u 2022. godini u odnosu na ovu godinu.\nImamo i povećanje minimalne zarade od 9,4 odsto, pa tako minimalna zarada od 1. januara ide na preko 35.000 dinara, odnosno 300 evra, rekao je Mali i ocenio da je to podrška građanima i njihovom životnom standardu.\nOn je podsetio na to da je planiranim kapitalnim budžetom za narednu godinu predviđeno više od 480 milijardi dinara za auto-puteve, ulaganja u bolnice i škole.\nTo je naša podrška privredi u smislu podsticaju razvoja koje kao država dajemo, i to se pokazala kao uspešna politika, s obzirom na to da očekujemo ove godine rast od preko sedam odsto našeg BDP-a, rekao je on i podsetio na to da je za sledeću godinu projektovan rast od 4,5 odsto.\nMinistarstvo finansija, novčana pomoć, Siniša Mali


Sava Semberija: Nema otpuštanja, biće otkupljeno i sve što ponude domaći proizvođači - Biznis Info\nYou are at:Home»POZITIVA S ADDIKO BANK»Sava Semberija: Nema otpuštanja, biće otkupljeno i sve što ponude domaći proizvođači\nSava Semberija: Nema otpuštanja, biće otkupljeno i sve što ponude domaći proizvođači\nBy BiznisInfo on\t 12/04/2020 POZITIVA S ADDIKO BANK\nEpidemija virusa korona otežala je spoljnotrgovinsko poslovanje. Prehrambena industrija Sava Semberija koja izvozi gotovo 85 odsto svojih proizvoda suočava se s otežanom isporuka a tako i naplatom potraživanja.\nU Savi je trenutno prioritet zaštita zdravlja radnika, pa su u skladu sa situacijom izradili akcioni plan s ciljem zaštite zaposlenih na radu. Otpuštanja radnika nije bilo, radilo se na zapošljavanju pa su uposlena tri nova radnika. Isplaćena je i februarska plata u punom iznosu svim radnicima, a uskoro će i martovska kažu u rukovodstvu ove fabrike.\nSava je potpisala i ovogodišnje ugovore sa oko 170 domaćih poljoprivrednih proizvođača za otkup sirovine.\nPrioritet je kažu u rukovodstvu obezbijediti zavidnu količinu robe na domaćem terenu. Apeluju na nadležne da pomognu poljoprivrednicioma kako bi proizvodnju zasnovali u većem obimu, što će biti višestruko značajno i za prerađivački sektor, prenosi NTV Arena.\n50 odsto obaveza na osnovu prošlogodišnjih ugovora sa proizvođačima izmirila je Sava krajem prošle godine. Kako se očekuje uskoro će uslijediti i isplata preostalog novca poljoprivrednicima.\nPrerada slatkog programa u fabrici je u punom jeku, pripremaju u Savi i list kiselog kupusa u teglama koji će biti isporučen za Dubai.\nUporedo sa poslovima prerade, ne staju ni radovi na remontovanju postorjenja koje mora spremno dočekati ovogodišnju sezonu prerade povrća.\nStruka je stava da ove godine ni kilogram povrća neće ostati neotkupljen. Sve što budu ponudili domaći proizvođači spremna je da otkupi i Sava. Tog koncepta se kažu u rukovodstvu fabrike drže već tri godine.\nPrtoblema sa tržištem i plasmanom svojih proizvoda u Savi nemaju, pripremaju se za novu sezonu. Za sada, s obzirom na okolnosti, bez procjene kapaciteta kojim će fabrika raditi, navodi se u prilogu NTV Arena.\nSava Semberija je i u momentima dok se cjelokupno društvo bori, kako bi se prevazišle posljedice epidemije virusa korona, pokazala da je društveno-odgovorna domaća kompanija. Naime proizvodi ove fabrike preko bijeljinskog Centra za socijalni rad dolaze do korisnika kojima su najpotrebniji, odnosno do socijalno-ugroženih kategorija stanovništva.\nPrvi proizvodi Aluminija isporučeni kupcu\nHeringu posao od 32 miliona KM u srednjoj Bosni


Za sve koji vole partizan\nPartizan je osnovan 4. oktobra 1945, kao deo Jugoslovenskog sportskog društva.\nKlub je i dalje clan istog društva, kojoj je danas promenjeno ime u Sportsko društvo Srbije i koje broji 25 klubova u razlicitim sportovima, ali je potpuno nezavistan u pogledu organizacije, uprave, finansija, materijalnih sredstava i objekata.\nKlub je u pocetku formiran pod okriljem Jugoslovenske Narodne Armije, a stadion Partizana je dugo nosio ime Stadion JNA. Pocetkom 1950ih je postao nezavistan od vojske. Prvu medunardonu utakmicu je odigrao 6. decembra 1946. protiv CSKA iz Moskve.\nPartizanov gradski rival je Crvena zvezda i utakmice izmedu ova dva rivala se nazivaju „veciti derbi“. Ove utakmice su uvek bile željno išcekivane i vrlo spektakularne, ali zbog slabijeg kvaliteta fudbala u poslednjim godinama, kao i velike kolicine nasilja i huliganizma, je izazvao pad posecenosti. Derbi igran 11. maja 2005. u polufinalu kupa Srbije i Crne Gore je posetilo 8.000 gledalaca, što je najmanje u istoriji. Najveca posecenost je bilo oko 108.000 gledalaca. Iako je prvi derbi dobila Crvena zvezda, Partizan još uvek drži rekordnu pobedu 7-1\nFudbalski klub Partizan je 19 puta bio prvak države: 1947, 1949, 1961, 1962, 1963, 1965, 1976, 1978, 1983, 1986, 1987, 1993, 1994, 1996, 1997, 1999, 2002, 2003, 2005. Pobednik Fudbalskog kupa Jugoslavije bio je devet puta: 1947, 1952, 1954, 1957, 1989, 1992, 1994, 1998, 2001. Godine 1966. Partizan je bio vicešampion Evrope, 1978. pobednik Srednjeevropskog kupa. Momcilo Vukotic je rekorder Partizana po broju nastupa - odigrao je 752 utakmice, a rekorder u broju golova postignutih za crno-bele je Stjepan Bobek sa 403 pogotka. Za reprezentaciju Jugoslavije nastupilo je preko 130 Partizanovih fudbalera, a više od pedeset utakmica odigrali su Stjepan Bobek, Branko Zebec, Zlatko Cajkovski, Fahrudin Jusufi, Milan Galic, Milutin Šoškic, Slaviša Jokanovic, Predrag Mijatovic. Bivši igrac Partizana Savo Miloševic je odigrao101utakmicu za reprezentaciju, što je apsolutni rekord. Klub je u dosadašnjim nacionalnim ligaškim takmicenjima postigao šest pobeda sa deset i više datih golova, u dva prvenstva je postigao po više od stotinu golova i drži rekord jugoslovenske prve lige sa 107 pogodaka u jednom prvenstvu i jedini je neporažen šampion ikada (u sezoni 2004/05). Od raspada SFRJ u nacionalnim prvenstvima Partizan je osvojio najviše titula, postavši šampion 8 od 14 puta. Najuzbudljiviji mec Partizana je bio protiv Seltika 1989. Prva utakmica je odigrana u Mostaru, koju je Partizan dobio sa 2-1. Revanš je igran u Škotskoj, a Seltik je pobedio 5-4. Partizan je postigao gol u poslednjem minutu i kvalifikovao se dalje. Partizan je takode igrao u Finalu Kupa evropksih šampiona 1966. protiv Real Madrida, nakon što je izbacio Mancester Junajted u polufinalu. Partizan je vodio u jednom trenutku sa 1-0, ali je na kraju izgubio od Španaca sa 2-1.Neki od uspeha Partizana u poslednjim godinama su igranje u Ligi šampiona u sezoni 2003/04. Nakon što je izbacio Njukasl Junajted u poslednjem krugu kvalifikacija, Partizan je izvučen u grupu sa Real Madridom, Portom (pobednikom Kupa UEFA i potonjim osvajačem Lige) i Olimpikom iz Marselja (potonjim finalistom Kupa UEFA). Partizan nije izgubio kod kuće, i igrao je 0-0 sa Real Madridom, i 1-1 sa Portom i Olimpikom. On je prvi i za sada jedini tim iz Srbije koji se kvalifikovao u glavni žreb elitnog evropskog takmičenja nakon što je klubovima iz SR Jugoslavije dozvoljeno da učestvuju u evropskim takmičenjima. Sledeće sezone Partizan se plasirao u najboljih 16 u Kupu Uefa, odakle ga je eliminisao CSKA iz Moskve, potonji osvajač takmičenja. Partizan je 2007. izbačen iz Kupa UEFA, zbog nereda u prvom meču pretkvalifikacija protiv Zrinjskog u Mostaru u kojima su učestvovali navijači Partizana. Partizan je u toj utakmici pobedio 6:1, a u revanšu je slavio5:0.\nNavijači Partizana, poznati kao Grobari, su organizovani krajem 1970ih. Nadimak su dobili od navijača najvećeg rivala Crvene zvezde, misleći na uglavnom crne klupske boje, koje su bile slične zvaničnim uniformama grobara. Oni uglavnom podržavaju sve klubove u Sportskom društvu Partizan. Organizovani navijači koji su tradicionalno zauzimali južne tribine stadiona su se podelili 1999. na dve grupe. Novoosnovana grupa po imenu Južni front je optužila nekoliko najviših članova Grobara za zloupotrebu njihovih privilegija, kao i sam klub za favorizovanje tih pojedinaca. Poslednjih godina navijači su prevazišli svoje razlike i sada postoje tri glavne grupe navijača: Južni front, Grobari 1970 i Grobari Beograd. Od novembra 2005. sve navijačke grupe bojkotuju utakmice Partizana do ostavki predsednika Ivana Ćurkovića, direktora Nenada Bjekovića i generalnog sekretara Žarka Zečevića.\nStadion Partizana je objekat sa najdužom sportskom tradicijom u Jugoslaviji. Nalazi se na mestu gde je pre Drugog svetskog rata bilo igralište šampiona BSK-a - Beogradskog Sportskog Kluba. Neposredno po završetku rata, započeta je izgradnja novog stadiona baš na tom mestu. 9. oktobra 1949. godine je na njemu odigrana prva utakmica između Jugoslavija i Francuske (1:1) u kvalifikacijama za Svetsko prvenstvo 1950. Stadion je od polovine pedesetih do 1987. korišćen kao cilj godišnjeg festivala zvanog „Dan mladosti“. Svakog 25. maja, „Štafeta mladosti“ je predavana Josipu Brozu Titu, predsedniku Jugoslavije. Stadion Partizana je u prvom periodu primao 55.000 gledalaca, ali je zbog pooštrenih kriterijuma međunarodnih fudbalskih asocijacija, posebno u domenu bezbednosti i komfora gledalaca, gledalište rekonstruisano 1998, ugrađena su sedišta, prošireni prolazi za ulazak i izlazak publike, montirana savremena oprema, pa je time gledalište svedeno na 32.710 mesta.U planu je i i zgradnja novog stadiona.


Asadova vojska na granici s Izraelom, Iran mnogo dalje? - Sputnjik Srbija\n14:28 19 Septembar 2020\nAsadova vojska na granici s Izraelom, Iran mnogo dalje?\n16:29 21.07.2018 (osveženo 20:31 21.07.2018) Preuzmite kraći link\nAmerički list „Vašington post“ tvrdi da su predsednik Rusije Vladimir Putin i premijer Izraela Benjamin Netanijahu nedelju dana pre samita u Helsinkuju postigli dogovor o Siriji.\nPrema pisanju američkog lista, Tel Aviv, u okviru dogovora sa Rusijom, priznaje kontrolu Damaska nas teritorijom južne Sirije i počinje realizaciju sporazuma o razdvajanju izraelske i sirijske vojske iz 1974. godine, kojim se uspostavlja granica na području na kom se nalaze posmatrači UN.\nMoskva će, sa svoje strane, ubediti Teheran da svoju vojsku drži na rastojanju od 80 km od granice sa Izraelom, tvrdi list.\nOsim toga, prema pisanju „Vašington posta“, Moskva je obećala da se „neće protiviti“ ako izraelska vojska bude izvodila napade na iranske objekte na jugu Sirije, „posebno ako Iran rasporedi oružje koje predstavlja pretnju za Izrael, poput strateških raketa ili protivvazdušnih sistema“.\nList tvrdi da je jedan od razloga dogovora Moskve i Tel Aviva bio stav Vašingtona, koji je „jasno dao na znanje da neće vojno ulaziti na jug Sirije“, dok je Tramp izjavio da je njegov prioritet povlačenje američke vojske iz te arapske republike.\nList smatra da je Tramp na samitu sa Putinom u Helsinkiju mogao da podrži ovaj dogovor.\nU utorak je američki lider Donald Tramp izjavio da su Rusija, SAD i Jordan pokrenuli aktivni proces trilateralnih pregovora koji se tiču Sirije i bezbednosti Izraela. Putin je na pres-konferenciji sa Trampom u Helsinkiju u ponedeljak izjavio da je Rusija zainteresovana za obezbeđivanje mira na Golanskoj visoravni i u Izraelu.\nOsim toga, juče su se ministri odbrane Rusije i Izraela, Sergej Šojgu i Avigdor Liberman, dogovorili da bliže sarađuju u Siriji.


Mihailović: Krivične prijave neće promeniti činjenicu da je članstvo POKS-a želelo ...\nMihailović: Krivične prijave neće promeniti činjenicu da je članstvo POKS-a želelo …\nBeta 29. januara 2022. 19:00\nPredsednik Pokreta obnove kraljevine Srbije (POKS) Vojislav Mihailović izjavio je danas povodom najavljene krivične prijave protiv njega, koju je najavila frakcija POKS-a, da prijave neće promeniti činjenicu da je članstvo „želelo promene u vrhu stranke i to jasno većinski pokazalo na izbornoj skupštini“.\nFrakcija POKS koja podržava Žiku Gojkovića najavila je da će podneti krivičnu prijavu protiv Mihailovića, kako su naveli, zbog lažnog predstavljanja i narušavanja ugleda stranke.\n„On (Gojković) nema više nikakva prava u stranci obzirom da nije više ni njen član, niti se pita za bilo šta, a najmanje sa kim će POKS ići u koaliciju. Mi smo podneli Ministarstvu za državnu upravu i lokalnu samoupravu zahtev za brisanje iz registra Gojkovića nakon održane izborne skupštine 3.januara, na kojoj je on smenjen i izabran novi predsednik POKS“, naveo je Mihailović u pisanoj izjavi.\nOn je dodao da Ministarstvo ima zakonski rok do 4. februara da odgovori zahtevu POKS-a i istakao da će se tada „staviti tačka na Gojkovićevo lažno predstavljanje“.\nKoalicija NADA, koju čine POKS, Demokratska stranke Srbije (DSS) i niz udruženja, predstavila je danas program za predstojeće izbore u Beogradu, a listu će predvoditi Vojislav Mihailović.


Volonteri u Novom Sadu snabdevaju starije od 65 godina\nVolonteri Crvenog krsta starije sugrađane snabdevaju sa\nosnovnim životnim namirnicama, higijenskim sredstvima i lekovima i to sve one koji su se javili kol centru na broj telefona 021/4871700.\nDragan Lazić, sekretar Crvenog krsta Novog Sada, kaže da volonteri ne ulaze u stambene jedinice, već od sugrađana starijih od 65 godina, kojima je Vlada Srbije predložila da ne napuštaju svoje domove jer su najugroženiji virusom korona, uzimaju narudžbine, zatim odlaze i kupuju ono što im je naručeno.\nNakon povratka fotografišu fiskalni račun koji šalju u centralu Crvenog krsta putem vibera, kako kaže Lazić i to da bi sačuvali kredibilitet koji su godinama sticali.\nLazić napominje i da Crveni krst osim kol centra ima i program Narodne kuhinje, u okviru kojeg svakog dana oko 600 obroka distribuiraju, a na 30 kućnih adresa nose kuvane obroke za starije sugrađane koje nisu u mogućnosti da odu do objekta Narodne kuhinje.\nObraćanje predsednika i premijerke u 20 sati - Moguće uvođenje "najtežih" mera\nHapšenja zbog izazivanja panike - Uhapšen i muškarac sa 6.000 maski\nVečeras moguće uvođenje "najtežih" mera - veliki broj građana nije ozbiljno shvatio preporuke


Mitrović: "Ne bežimo od uloge favorita" - Sportske.net\nMitrović: "Ne bežimo od uloge favorita"\nKošarkaš Crvene zvezde mt:s Luka Mitrović rekao je da je svestan da će njegov tim imati ulogu favorita u predstojećoj utakmici protiv Budućnosti, ali i dodao da niko u klubu ne beži od te uloge.\nSledi meč odluke - Zvezda ima jako važnu poruku za navijače!Da li znate kada je Budućnost poslednji put pobedila Zvezdu u Beogradu?Potvrđeno - Jović otputovao u Minhen!Dženkins: ''Pobedi, ili idi kući!''EL - Pretposlednje kolo po brojkama, Đenka dominira!\nCrvena zvezda mt:s će sutra u dvorani FMP-a u Železniku dočekati Budućnost VOLI u trećoj utakmici polufinala plej-ofa Jadranske lige.\n"Naredni meč je definitvno najbitniji za nas u ovom periodu. Svi smo se nadali da ćemo završiti seriju već u Podgorici, ali nismo bili na zadovoljavajućem nivou koji bi nam omogućio da ih savladamo u dva meča. Sada oni dolaze u Beograd, svesni smo težine utakmice, svesni smo uloge favorita i ne bežimo od toga. To je nešto što nosimo tokom čitave sezone i nešto što moramo da iznesemo na najbolji način sada kada je najbitnije", rekao je Mitrović, objavljeno je na sajtu Jadranske lige.\nMitrović je naveo da će ekipa morati da nadomesti izostanak Stefana Jovića, kojeg je nazvao "mozgom ekipe".\n"Teško je bez Stefana (Jovića) koji je mozak naše ekipe i pokretač svih akcija, ali moramo da nadomestimo njegov izostanak preko dobre odbrane i uz mnogo kontranapada i lakih poena", rekao je Mitrović.\nUtakmica između Crvene zvezde i Budućnosti igra se sutra od 19.00 u Železniku, a pobednik će se plasirati u finale Jadranske lige u kom će igrati protiv Cedevite koja je u polufinalu bila bolja od Partizana.


Vučić očekuje rešenje za izbeglice do polovine septembra\nPredsednik Vlade Srbije Aleksandar Vučić izjavio je danas da ga je mađarski premijer Viktor Orban obavestio da će 15. septembra stupiti na snagu mađarski zakon koji predviđa kažnjavanje izbeglica sa Bliskog istoka.\nVučić je novinarima u Subotici rekao da je razgovarao sa Orbanom o problemima izbeglica, ali i o nastavku razvijanja dobrih odnosa Srbije i Mađarske.\n„Orban me obavestio da će 15. septembra stupiti zakon koji predviđa kažnjavanje izbeglica“, rekao je Vučić i dodao da Srbija mora da napravi akcioni plan.\nMađarska agencija MTI prenela je danas da je Orban obavestio telefonom Vučića o zakonu o pograničnoj kontroli, koji će stvoriti novu pravnu situaciju i omogućiti slanje značajnih snaga na granicu sa Srbijom od 15. septembra, kao i da se očekuje da migranti i trgovci ljudima potraže nove tranzitne rute, zaobilazeći Mađarsku.\nVučić je kazao da očekuje sveobuhvatno evropsko rešenje za izbeglice do 15. septembra, ali da će se Srbija, ako ga ne bude, i dalje ponašati odgovorno i učiniti sve da pomogne izbeglicama.\nPremijer Srbije je danas s ministarkom nemačke pokrajine Bavarske za evropske integracije, Beatom Merk posetio prihvatne centar za migrante u Kanjiži i budući centar u Subotici.\nBeata Merk je rekla da je izbeglicama iz ratom zahvaćenih zemalja potrebna pomoć, a za rešavanje tog problem saradnja i solidarnosti svih zemalja EU i država u okruženju EU.


Poseta Odbora za ruralni razvoj Parlamenta Baden-Virtemberga Skupštini AP Vojvodine - Skupština Autonomne Pokrajine Vojvodine\nNovi Sad, 15. maj – Poseta članova Odbora za ruralni razvoj i zaštitu potrošača Parlamenta Savezne nemačke pokrajine Baden-Virtemberg za AP Vojvodinu je od izuzetnog značaja jer je oblast pooljoprivrede prioritena za dalji razvoj naše Pokrajine, istakao je danas predsednik Skupštine APV Ištvan Pastor, nakon sastanka sa parlamentacima iz Baden-Virtemberga, koji borave u trodnevnoj poseti Vojvodini.\nOn je izrazio zadovoljstvo nakon održanih sastanaka ocenjujući da oni predstavljaju izraz volje i napora da se Izjava o namerama potpisana između parlamenata AP Vojvodine i Baden-Virtemberga, potpisana 2014. godine, upotpuni sadržajem i konkretizuje.\n„Konkretna saradnja u oblastima agrara i ruralnog razvoja je značajna zbog toga što doprinosi ekonomskom razvoju, privrednom rastu, a samim tim i jačanju egzistencije. Značajno je i to što se ova poseta odvija u vreme Poljoprivrednog sajma u Novom Sadu, koji ćemo zajedno posetiti, tako da će naši gosti steći realnu sliku o stanju agrara, ne samo u Vojvodini i Srbiji, nego u čitavom regionu“, istakao je predsednik Pastor.\nOn je dodao i da je Srbija u ovom momentu veoma stabilna zemlja, da se privreda oporavlja i svake godine beleži rast u toj oblasti, budžetski pokazatelji su dobri, te iz tog razloga postoji osnov za dalje investiranje na ovom području. Pastor se zahvalio i ambasadoru Savezne Republike Nemačke Akselu Ditmanu na naporima koje ulaže u jačanje odnosa između Nemačke i Srbije, kao i na otvorenost prema svim inicijativama koje stižu od strane Skupštine AP Vojvodine i Pokrajinske vlade.\nPredsednik Odbora za ruralni razvoj i zaštitu potrošača Parlamenta Baden-Virtemberga Martin Han istakao je da je za članove ovog Odbora poseta Vojvodini veoma značajna, te da je vide kao veliku priliku za nadogradnju dosadašnjih dobrih odnosa i uspostavljanje kontakata. On je istakao da je njihova parlamentarna delegacija upotpunjena članovima koji se poljoprivredom i ruralnim razvojem bave na direktan način, sa velikom željom da poseta donese i konkretne oblike saradnje.\nAmbasador SR Nemačke u Srbiji Aksel Ditman izrazio je zadovoljstvo napretkom Srbije u procesu evropskih integracija, kao i podršku nemačkim investitorima spremnim da ulažu u Srbiji. On je ocenio da je u procesu dovođenja investitora najznačajnije unapređenje pravnih okvira, a da se to i čini reformama u koje je Srbija već krenula.\nDitman je naglasio i da saradnja u oblasti poljoprivrede predstavlja jedan od prioriteta nemačke vlade, a da je jedan od mehanizama unapređenja ove saradnje i Nemačka organizacija za tehničku saradnju (GIZ) koja svoje projekte sprovodi i u Srbiji u cilju poboljšanja privrednog i održivog razvoja.\nNa sastanku kojem su pored članova nemačke delegacije i predsednika Pastora, učestvovali i potpredsednici Skupštine APV Damir Zobenica i Miroslav Vasin, kao i ambasador Ditman, istaknut je zajednički interes za jačanjem saradnje u oblasti agrara. Kao posebno atraktivna izdvojena je mogućnost saradnje na proizvodnji i preradi genetski nemodifikovanih poljoprivrednih kultura, pre svega soje.\nPre sastanka sa predsednikom Pastorom, u Skupštini AP Vojvodine održana je i zajednička sednica Odbora za ruralni razvoj i zaštitu potrošača Parlamenta Savezne nemačke pokrajine Baden-Virtemberg i Odbora za poljoprivredu, vodoprivredu i šumarstvo Skupštine APV.\nPredsednik Odbora za poljoprivredu, vodoprivredu i šumarstvo Skupštine APV Nenad Borović istakao je da je ova poseta snažan podstrek za buduću saradnju jer je za AP Vojvodinu poljoprivreda prioritena privredna grana. Članovi Odbora upoznali su nemačke kolege sa osobenostima Vojvodine u oblasti poljoprivrede i ruralnog razvoja i razgovarali o mogućnostima i modelima razmena iskustava u ovim oblastima.


Vlada Srbije o igrama na sreću, lečenju, ličnim kartama, kulturi - Politika - Dnevni list Danas\nPočetna » Vesti » Politika » Vlada Srbije o igrama na sreću, lečenju, ličnim kartama, kulturi\nVlada Srbije o igrama na sreću, lečenju, ličnim kartama, kulturi\nVlada Srbije utvrdila je na današnjoj sednici Predlog zakona o igrama na sreću, kojim se ta oblast usaglašava sa međunarodnim standardima, ma donela je odluke o lečenju, ličnim kartama, kulturi.\nKako je saopšteno, donošenjem novog zakona o igrama na sreću stvoriće se neophodni uslovi za napredniji sistema nadzora, efikasnije prikupljanje budžetskih prihoda i smanjenje sive ekonomije.\nNovim zakonom će se povećati društvena odgovornost priređivača igara na sreću i unaprediti zakonski okvir za borbu protiv pranja novca i finansiranja terorizma.\nKako se navodi u saopštenju Vlade, da bi se ostvarili ti ciljevi, nužno je uspostavljanje elektronskog sistema nadzora i praćenje prometa priređivača igara na sreću u realnom vremenu, kao i mogućnost elektronske razmene podataka priređivača i softverskog rešenja Uprave za igre na sreću.\nNa današnjoj sednici Vlada je donela i odluku da za ove godine za lečenje obolelih od retkih bolesti obezbedi 2.400.000.000 dinara.\nTa sredstva biće upotrebljena za lečenje obolelih koji su već na terapiji, kao i za lekove namenjene pacijentima koji započinju terapiju, a za koje je Republička stručna komisija za retke bolesti donela odluku da je njihovo lečenje neophodno i prioritetno.\nNa sednici je utvđen i Predlog zakona o izmenama i dopunama Zakona o ličnoj karti. Jedna od najvažnijih izmena je da građanin, ukoliko izgubi ličnu kartu ili mu je neko ukrade, više ne plaća taksu za oglašavanje u Službenom glasniku, već već MUP rešenje o proglašenju lične karte nevažećom oglašava na svojoj zvaničnoj veb prezentaciji.\nČlanovi Vlade usvojili su i Uredbu o bližim uslovima i načinu dodele priznanja za vrhunski doprinos nacionalnoj kulturi, odnosno kulturi nacionalnih manjina.\nDoneta je odluka da status spomenika kulture dobiju Državna hipotekarna banka u Valjevu, Crkva Vaznesenja u Zminjaku i Crkva Uspenja Presvete Bogorodice u Oridu.\nigre na srecupredlog zakonaVlada Srbije\nBBC News na srpskom • danas 11:32


U okviru strategije razvoja općine Kalesija počinje asfaltiranje i sanacija puteva – Radio Feral\nU okviru strategije razvoja općine Kalesija počinje asfaltiranje i sanacija puteva\n09/09/2015 09/09/2015 Mirza Musanovic\t0 Comments\nNačelnik općine Kalesija g. Nedžad Džafić nastavlja sa realizacijom projekata utvrđenih planom za 2015. godinu. Osim nedavno potpisanih ugovora za asfaltiranje lokalnih puteva u Dubnici i sanacije puta Zates-Jeginov Lug, ovih dana potpisan je ugovor za izvođenje radova na prosijecanju novog puta i ugradnje tamponskog nosivog materijala na uređenju putnih komunikacija Novo Naselje – Zates na lokaciji Bare, odnosno Novo Naselje na lokaciji Memići.\nRadi se o izgradnji puteva na novoformiranim naseljima na kojima su se nastanili građani Kalesije koji su bili pogođeni klizištima protekle godine. Vrijednost ovih radova je oko 55.000 konvertibilnih maraka, a izvođači su DOO „Džim Company“ Tuzla i DOO „Terakop“ Živinice.\nOsim ovih radova uskoro će biti započeti radovi na sanaciji sportskog terena u Mjesnoj zajednici Kikači, te uređenje bankina pored lokalnih puteva na prostoru cijele općine Kalesija. Svi navedeni radovi i aktivnosti dio su strategije razvoja općine Kalesija i rezultat su rada općinske administracije na čelu sa načelnikom g. Džafić Nedžadom.\n← U petak primopredaja deminiranog zemljišta na zadatku „Gornja Kalesija“\nPredloženo povećanje akciza na naftne derivate, cigarete i pivo →\nNBL i SDA osvojile po 6 manadata u Općinskom vijeću Kalesija\n16/11/2020 16/11/2020 Mirsad Zulic\t0


Skupština Brčko distrikta / Скупштина Брчко дистрикта - MILIĆ: POTREBNO SAGLEDATI MOGUĆNOSTI ZA POBOLJŠANJE DOSADAŠNJIH BUDŽETSKIH IZDVAJANJA ZA PENZIONERE\nMILIĆ: POTREBNO SAGLEDATI MOGUĆNOSTI ZA POBOLJŠANJE DOSADAŠNJIH BUDŽETSKIH IZDVAJANJA ZA PENZIONERE\nObjavljeno: ponedjeljak, 21 Mart 2022 15:08\nPredsjednik Skupštine Brčko distrikta BiH Siniša Milić istakao je da postoji potreba da se na drugačiji način sagledaju dosadašnja budžetska izdvajanja za penzionere u Distriktu i mogućnosti za njihovo poboljšanje s obzirom na sveukupnu situaciju, pad životnog standarda, poskupljenje osnovnih životnih namirnica i krizu koja je izazvana i koronom.\n„Jedna od teškoća koja stoji pred udruženjima penzionera jeste i primjena novog Zakona o budžetu, novog Zakona o udruženjima i fondacijama i treba sagledati mogućnost da se ova populacija poštedi pisanja projekata i apliciranja na javne pozive“, rekao je Milić.\nOn je napomenuo da se za jednokratnu novčanu pomoć penzionerima, iz budžeta Distrikta, izdvaja oko 1.300.000 KM, za subvencije za komunalne usluge blizu 1.000.000 KM i 100.000 KM za banjsko-klimatsko liječenje, te da se po programima i iznosima sredstava koja su namijenjena penzionerima koji žive na području Distrikta, ova lokalna zajednica izdvaja od ostatka BiH.\nO poboljšanju položaja penzionera u Distriktu, predsjednik Skupštine Siniša Milić, gradonačelnik Esed Kadrić, glavni koordinator Vlade Željko Antić i šef Odjeljenja za stručne i administrativne poslove Nedim Hamzabegović razgovarali su u prostorijama brčanskog Udruženja penzionera Republike Srpske s predstavnicima udruženja penzionera iz reda sva tri naroda u Distriktu.\nGradonačelnik Brčko distrikta BiH Esed Kadrić rekao je da su programi koji su u primjeni u Vladi Distrikta, prije svega, programi jednokratne novčane pomoći i subvencije koje se daju na komunalne usluge, prilično anahroni s obzirom na to da se godinama primjenjuje isti model i dodao da će se riješiti problem isplate novca za prošlu godinu vezano za banjsko liječenje, te da će Vlada uz podršku Skupštine obezbijediti nedostajuća sredstva.\nPredsjednik Udruženja penzionera Republike Srpske u Brčkom Veljko Zlatović podsjetio je da u Distriktu ima više od 10.000 penzionera, te da imaju dobru saradnju s Vladom i Skupštinom Distrikta.\nPredsjednik Udruženja penzionera PIO/MIO Federacije BiH u Brčkom Ismet Bešić rekao je da je situacija s penzionerima slična u svim dijelovima BiH i da je potrebno istrajati kako bi se poboljšao status ove populacije.\nKo je na portalu: 523 gostiju i nema prijavljenih članova


Automatska overa knjižica štedi 1,5 miliona evra - Market Network\nAutomatska overa knjižica štedi 1,5 miliona evra\nPoslodavci u Srbiji više neće morati lično da overavaju kartice zdravstvenog osiguranja svojih zaposlenih – država će ih automatski produžavati, bez podnošenja zahteva i odlaska na šalter. Nov informacioni sistem Republičkog fonda za zadravstveno osiguranje, preuzimaće podatke Poreske uprave o uplaćenim doprinosima, i na osnovu njih automatski vršiti overu.\n– Vlada Srbije inicirala je automatsku overu, kao jedan od projekata u okviru programa Stop birokratiji. Uvođenje novog sistema samo je jedna u nizu mera kojima ćemo otklanjati administrativne prepreke. Rad na čišćenju birokratskih procedura nastavlja se punim intenzitetom – istakla je predsednica Vlade Srbije Ana Brnabić.\n-Overa zdravstvenih knjižica godinama je bila veliki birokratski teret za poslodavce i osiguranike. Uvođenjem kartica zdravstvenog osiguranja, nalepnice su ukinute, ali je potreba za podnošenjem zahteva za overu ostala. Takva praksa jednostavno je neprihvatljiva u doba digitalizacije- dodala je premijerka.\n-Automatska overa je još jedan od uspešnih poteza Vlade u akciji ukidanja administrativnih tereta za građane i privredu. Ona je primer kako Srbija treba da izgleda u 21. veku i motiv da uvedemo još servisa kojim ćemo život i poslovanje učiniti komfornijim, a javnu upravu transparentnijom, efikasnijom i ekonomičnijom- podvukla je Brnabić.\nKako je istakla izvršna direktorka NALED-a Violeta Jovanović poslodavci su proceduru overavanja zdravstvenih knjižica svojih zaposlenih uvek rangirali među tri najdugotrajnije.\n– NALED je u Sivoj knjizi još 2012. prvi put zatražio od države da uspostavi razmenu informacija između institucija i time omogući privredi koja plaća obaveze prema državi da ne čeka u redovima. Danas je taj veliki birokratski i administrativni trošak ukinut, a država će privredi uštedeti 2,6 milijardi dinara i desetine hiljada sati godišnje- kaže Jovanović.\n-Našoj kompaniji, koja zapošljava više od 12.000 ljudi dosadašnji način overavanja zdravstvenih knjižica oduzimao je mnogo vremena i bio je velika prepreka u tom segmentu našeg funkcionisanja. Znanje i iskustvo koje posedujemo stavili smo na raspolaganje srpskom društvu. Uvek ćemo biti tu da podržimo unapređenje poslovnog ambijenta, posebno u oblasti digitalizacije. Ako je sistem u kojem poslujemo bolji, mi ćemo, kao kompanija, bolje da obavljamo naš posao i bićemo efikasniji u ispunjavanju očekivanja naših kupaca- zaključio je Roje.\nNov sistem obuhvatiće i građane koji su zdravstveno osigurani po osnovu invalidnosti ili oboljenja, Rome, sveštena lica, kao i žrtve nasilja u porodici i trgovine ljudima. Građani u svakom trenutku mogu da provere status svog zdravstvenog osiguranja na sajtu Republičkog fonda.\nPotrošači donose trendove!\nZloupotreba bolovanja biće sankcionisana\nUskoro letovi za Kanadu?\nU Srbiji kešom plaća više od polovine građana\nRadni ručak sa premijerkom Srbije


Državna bezbjednost zločine Nenada Stevandića istraživala od aprila 1992, srpski inspektor: "Ovo pripada izrodu iz mog naroda." - Čitaj.ba\nPočetna/Vijesti/BiH/Državna bezbjednost zločine Nenada Stevandića istraživala od aprila 1992, srpski inspektor: “Ovo pripada izrodu iz mog naroda.”\nDržavna bezbjednost zločine Nenada Stevandića istraživala od aprila 1992, srpski inspektor: “Ovo pripada izrodu iz mog naroda.”\n“Resori državne bezbjednosti Republike Srpske i Srbije na početku rata osnivaju operativnu grupu kodnog naziva “Miloš” sa zadatkom istraživanja ratnih zločina u Banjaluci, Prijedoru, Kotor Varoši, Doboju, Sanskom Mostu… Fokus istraga bio je na zločinaštvu Nenada Stevandića i “Crvenog kombija”. Ukazujem na podatke kroz kakve treba analizirati kontraverzni spot Ujedinjene Srpske, odnosno zašto isti treba tumačiti kao prijeteći i uznemirujući sadržaj.”\nSud BiH poništio je odluku Centralne izborne komisije BiH o zabrani Ujedinjonoj Srpskoj učešća na predstojećim lokalnim izborima. I to zbog “formalizma” da izborna kampanja nije počela, pa se spot ne može podvesti pod izborni materijal. No, ostalo je otvoreno pitanje: predstavlja li kontraverzni spot prijeteći ili uznemirujući sadržaj? Kako kaže naš narod: nekad nije bitno šta je rečeno, nego ko je nešto izrekao. Posebice kada je u pitanju osvjedočeni zločinac Nenad Stevandić!\nBiH: Mladić se objesio i ostavio oproštajno pismo, bivša djevojka napravila lažni profil kriminalca pa od njega iznuđivala novac


Ponos Crne Gore: Rukometašice „Budućnosti“ ponovo šampionke Evrope - PORTAL REVIJE FOKUS\nPonos Crne Gore: Rukometašice „Budućnosti“ ponovo šampionke Evrope\nRukometašice podgoričke “Budućnosti“ po drugi put su postale prvakinje Evrope, pobijedivši norveški “Larvik“ 26:22 (14:8) u finalnoj utakmici Lige šampiona, igranoj u Budimpešti. Podgoričke rukometašice su prvi put bile prvakinje Evrope u sezoni 2011/12. Njihov protivnik je tada bio mađarski “Đer”\nRukometašice podgoričke “Budućnosti“ po drugi put su postale prvakinje Evrope, pobijedivši norveški “Larvik“ 26:22 (14:8) u finalnoj utakmici Lige šampiona, igranoj u Budimpešti.\n“Budućnost“ je juče, u polufinalnom okršaju, ubjedljivo savladala skopski “Vardar“ 27:17.\n“Ove djevojke su pokazale da su stasale, da imaju pravi kvalitet. Tako je bilo cijele sezone, ali u ove dvije utakmice podigle nivo igre koji je dovoljan da se Vardar dobije sa 10 golova razlike, a i Larvik je bio zreo za isto toliko, ali su više gledale semafor i razmišljale kada će da se završi. Odradile su dva fantastična dana i na kraju se pehar vratio kući”, kazala je Bojana Popović, sportska direktorica “Budućnosti”.\nPodgoričke rukometašice su prvi put bile prvakinje Evrope u sezoni 2011/12. Njihov protivnik je tada bio mađarski “Đer”. U prvom meču “Budućnost” je poražena 29:27, a u revanšu u Podgorici je pobedila 27:25 i zbog dva više postignuta gola u gostima osvojila trofej.\nKako pišu Vijesti, “Budućnost” praktično ostaje u istom sastavu, ali će morati da se navikne na život bez Klare Voltering, koja se spektakularnim odbranama oprostila od kluba u kojem je postala i ostala svjetska klasa. Karijeru završava sa peharom Lige šampiona i nagradom za najkorisniju igračicu finalnog turnira…\nNa sledećem linku možete pogledati sastav ekipe Budućnosti koja se okitila titulom šampiona Evrope.\nPrethodna priča Video: Kristijan Golubović dobio batine od Albanca Agima Abdulahua, slijedi revanš\nSledeća priča Istorijski dan: Počela gradnja autoputa Bar - Boljare\nKineskinja Džu Sinjue, koja je nestala prije tri mjeseca u Srbiji, pronađena obješena na Tari\nĐukanović: Izbori su potvrdili napredak u demokratskom razvoju crnogorskog društva


Šapčanima prekršajni nalozi zbog učešća u protestima – Podrinske\nŠapčanima prekršajni nalozi zbog učešća u protestima\nSugrađanima koji su protekla dva meseca protestovali na šabačkom mostu stigli su prekršajni nalozi. Dužni su da plate novčanu kaznu u iznosu od 5.000 dinara za boravak na, kako se navodi, „Novom mostu u Šapcu, gde su se kretali i zadržavali na kolovozu i na taj način ometali normalno odvijanje saobraćaja na državnom putu 1.b reda Šabac- Ruma“. Većina ih je dobila bar dva prekršajna naloga, što znači da za kazne treba da izdvoje 10 hiljada dinara.\nRedakciji „Podrinskih“ javio se Darko Stepanović, jedan od napadnutih na prvom protestu, kada je utovarivač koji je krenuo na okupljene građane zaustavio Dragan Milovanović zvani Crni. Stepanović je tada otišao u urgentni prijem, budući da je zadobio povrede glave i vrata, o čemu smo ranije pisali. U tom slučaju niko nije procesuiran, dok je Dragan Milovanović saslušan kao osumnjičen za nanošenje teških telesnih povreda Dušanu Prokiću, vozaču utovarivača. U prekršajnim nalozima kao sporni datumi navode se 8. i 15. januar.\n-Svašta čovek doživi u svom životu, pa i ovakvu glupost, da dobijem kaznu zato što sam izražavao nezadovoljstvo zbog kovid- 19 mera, diskriminacije sa kovid propusnicama, želje da se uništava prirodna sredina u celoj Srbiji od strane Rio Tinta i ostalih kompanija zarad sopstvenog profita. Kaznu nemam nameru da platim, jer smatram da nisam kriv. Velika je sramota za naše pravosuđe i policiju da ja dobijem kaznu za ovako nešto, a batinaši sa Savskog mosta nisu privedeni ni na informativni razgovor- navodi Stepanović i pita se gde je pravda u svemu tome.\nIpak, ističe, nema nameru da odustane od borbe za ono što smatra ispravnim.\n-Ovim postupkom su mi dali još veći vetar u leđa da nastavim sa protestima sve dok se ne izborimo za svoja prava. Žalosno je na šta je spala šabačka policija i to sve zahvaljujući odlukama glavešina koji tako pokušavaju da se dodvore ministru unutrašnjih poslova i na taj način uznapreduju u svojoj karijeri. Za sada sam dobio samo dve kazne za ovu godinu, mada, koliko sam uspeo da saznam, moji ostali saborci dobili su kazne za izlaske na most u prethodnoj godini, što znači da mogu da očekujem još kazni. Nema veze, papir trpi sve, pa tako i ovakve gluposti. Nadam se da će kad ovaj „naprednjački cirkus“ prođe svi odgovarati za svoje propuste čije posledice trpi ovaj napaćeni narod. Takođe, ovim putem pozivam sve moje sugrađane, zapravo, sve slobodne ljude, istomišljenike, da nam se priključe u mirnoj borbi za bolji život u ovoj našoj lepoj Srbiji- poručuje Stepanović.


Promovisana knjiga ''Andrić pored nas''\nUtorak, 10 Maj 2016 13:31\nU Srednjoj školi "Ivo Andrić" u Višegradu održana je promocija knjige "Andrić pored nas", čiji je autor Aleksandar Savić.Urednik knjige Slavko Heleta rekao je da autor u ovoj knjizi prenosi raznovrsna, često suprotstavljena mišljenja i stavove.\n"Pažljivom čitaocu knjiga će omogućiti da uđe u suštinu Andrićevog života i njegovog neprolaznog djela, jer i njegovi najljući protivnici i kritičari polaze od nepobitne činjenice da imaju posla sa velikim književnikom i čovjekom ovjenčanim Nobelovom nagradom za književnost", istakao je Heleta.\n"Ovo je tematski zbornik radova poznatih stvaralaca, umjetnika i naučnika koji su svako na svoj način vidjeli i doživjeli djelo jedinog nobelovca Ive Andrića", istakla je Vasićeva. Ona je napomenula da su svi značajni istoričari književnosti pisali o Andriću, kao i mnogi značajni pisci i umjetnici.\n"Korisno je kada Višegrađani proučavaju i pišu o Andriću i to je dobar znak da sazrijevaju generacije onih koji su svijesni veličine pisca i djela, kao i činjenice da je Andrićeva životna filozofija duboko vezana za ovaj prostor, da je on odavdje stvorio sliku o ljepoti svijeta, da je naučio poštovati velike i umne ljude i njihove zadužbine jer oni ostaju iza nas za vječnost", naglasila je Vasićeva. Autor knjige Aleksandar Savić rekao je da je kroz ovu knjigu želio da podstakne mlađe generacije da pišu o Andriću.\n"Kada bi svake godine neko pisao o Andriću, napravili bismo zbirku koja bi odslikavala sve po čemu smo mi prepoznatljivi, jer je Višegrad prepoznatljiv po mostu, a mi često zaboravljamo da moramo biti prepoznatljivi i po Andriću", istakao je Savić. On je dodao da je bilo još intrigantnih tekstova, ali da nije izostavio tekstove koji ponekad nisu afirmativni o Andriću.\nKnjiga "Andrić pored nas" je zajednički projekat Izdavačke kuće "Dabar" Mitropolije dabrobosanske sa sjedištem u Dobrunskoj Rijeci i Srpskog sokolskog društva "Soko" iz Dobruna.\nViše iz kategorije: « Sutra predstavljanje knjige ''Evropski izazovi'' Gorana Mutabdžije Promovisani ''Evropski izazovi'' Gorana Mutabdžije »


Primorac pobedio POŠK, Jadran jači od Mornara u splitskom derbiju - Vaterpolo vesti\nPočetna » Evrokupovi » Primorac pobedio POŠK, Jadran jači od Mornara u splitskom derbiju\nPrimorac pobedio POŠK, Jadran jači od Mornara u splitskom derbiju\nJadranska liga nastavlja u jakom ritmu, a posle vikenda i 14. kola nova runda odigrana je već u sredu i zabeležena su dva neočekivana rezultata. Kotorski Primorac iznenadio je petoplasirani tim lige – splitski POŠK i pobedio u gostima sa 10:9. Meč je zbog tehničkih problema bazena na Poljudu igran u Makarskoj, gde su se Kotorani bolje snašli i sjajnom završnicom došli do pobede. Imali su Splićani prednost na startu, potom i poluvremenu da bi u trećoj četvrtini vodili u jednom trenutku 8:5. Izgledalo je da će POŠK nastaviti niz dobrih rezultata koji ih je popeo u gornji deo tabele, ali su vaterpolisti Primorca smogli snage i u drugom delu meča došli do preokreta i vrednih bodova. Primorac je sada preuzeo 9. mesto na tabeli od velikog rivala Jadrana iz Herceg Novog, a na meču u Makarskoj imao je dosta raspoloženih strelaca među kojima su se istakli Nikola Radonjić, Miljan Popović i Željko Đurović sa po dva pogotka.\nIz istih razloga sa Poljuda je pomeren i gradski derbi Mornar – Jadran, a meč je odigran u Šibeniku gde je Jadran slavio protiv komšija sa 6:5. Zanimljivo je da Mornar nije uspeo da postigne gol u prvom poluvremenu, a mrežu rivala uspeli su da zatresu tek posle 20 minuta igre uz lošu relizaciju igrača više 2/10. Sa druge strane Jadran je stekao 4 gola prednosti u prva dva perioda, i do kraja uz pomoć dobrog Marka Vlaića na golu sačuvao prednost i pretekao rivala na tabeli.\nDva duela su pokazala da su timovi sa sredine tabele Jadranske lige izjednačenog kvaliteta, a na samom vrhu Primorje i Jug su daleko iznad rivala. Ipak, Mladost koja je trećeplasirani tim na tabeli uspela je u Zagrebu da pruži dostojan otpor Jugu koji je na kraju slavio 12:10. Držali su se Zagrepčani u prvom delu meča, bili u rezultatski izjednačeni, ali je serijom od 4:0 Jug uspeo da se odlepi i osigura pobedu. Najbolji strelac Jadranske lige Aleksandar Ivović bio je najprecizniji u redovima Dubrovčana sa 3 gola, dok je odlični rumunski centar Kozmin Radu bio trostruki strelac za domaće.\nPrimorje iz Rijeke ove sezone ređa pobede, a do 15 u nizu stigli su u Herceg Novom gde su nadigrali domaći Jadran sa 11:5. Medveščak je savladao Šibenik sa 16:11, dok je duel Budve i Triglava odložen za 28. februar.\nJadranske liga, rezultati 15. kola i tabela:\nMladost – Jug 10:12\nJadran HN – Primorje 4:11\nMornar – Jadran Split 5:6\nPOŠK – Primorac 9:10\nMedveščak – Šibenik 16:11\nBudva – Triglav Kranj (28.02)\n1. Primorje 45 pts\n7. Jadran Split 19\n8. Mornar 18\n9. Primorac 15\n10. Jadran HN 13


PORTAL KRUG - „Divno je što se neko i nas setio“ (VIDEO)\nPrevious Article Besplatna obuka i škola plivanja za đake\nNext Article Novi rok za kraj radova na nadvožnjaku\nRotari klub Kraljevo, ovih dana, privodi kraju još jednu ,,rotarijansku" godinu, nizom dobrotvornih akcija.\n- Danas smo rešili da pomognemo Udruženju slepih i slabovidih osoba. Uručili smo tzv. bele štapove korisnicima ovih pomagala. Sličnu akciju imali smo i pre četiri godine, i nadam se da su ti beli tapovi još u funkciji kod korisnika - rekao je Radovan Tipsarević, predsednik kluba Rotari kluba Kraljevo.\nTipsarević je izrazio nadu da će ovaj dar doneti olakšanje života ljudi sa ovim hendikepom.\nVoleli bismo da smo ovde, dodao je on, i nekim drugim povodom, jer ljudi sa hendikepom treba da imaju normalan život.\nU ime slepih i slabovidih donatorima i svima koji su učestvovali u ovoj humanitarnoj akciji, zahvalio se predsednik Udruženja slepih i slabovidih Ranko Vuković\n- Više od same materijalne pomoći, znači činjenica da se neko setio nas, da postojimo i da imamo probleme. Beli štapovi su veoma značajni za samostalno kretanje osoba sa inavaliditetom, a veoma mali broj slepih i slabovidih sugrađana ih koristi. Osim donacije belih štapova, u Kraljevu je postavljena i taktilna staza za slepe u Ulici Vojvode Putnika, a i postavka zvučnih semafora, planirana je u budžetu Saveta za bezbednost saobraćaja – rekao je Vuković, dodajući da se nada da će ova donacija biti podstrek slepim i slabovidih ljudima da se što više samostalno kreću, iako to nije praksa, kako zbog predrasuda, tako i zbog arhitektonskih barijera u gradu.\nUpravo ovakve akcije i donacije utiču na promociju samostalnog života i kretanja, što za krajnji cilj ima poboljšanje kvaliteta života osoba sa invaliditetom, poručili su članovi udruženja koje obuhvata Kraljevo i Vrnjačku Banju i trenutno ima oko 130 članova. U pitanju su potpuno slepa ili teže slabovida lica, sa oštećećenjima vida većim od 90%. Nažalost, postoje procene da u Kraljevu i Vrnjačkoj Banji ima mnogo više slepih i slabovidih koji uopšte nisu evidentirani.


Izvor: NoviMagazin.rs, 18.Nov.2019, 23:34\nSada je već i zvanično: vežbanje vas može učiniti srećnijim nego novac, rezultati su nekoliko studija koje pokazuju odnos između sreće i vežbanja.\nUkoliko ste jedna od onih osoba koje ne vežbaju, mi vam donosimo i nekoliko razloga da se motivišete i počnete da trenirate.\nNaime, istraživači veruju da vas vežbanje može usrećiti kao i povećanje prihoda za 25.000 dolara.\nU ovoj su studiji istraživači sa Jejla i Oksforda ispitali oko 1,2 miliona >> Pročitaj celu vest na sajtu NoviMagazin.rs << Amerikanaca kakva je njihova dnevna rutina kada je reč o vežbanju, s druge strane prikupljali su podatke o njihovim primanjima, bračnom statusu i zdravstvenoj istoriji. Ovo im je pomoglo da pronađu direktnu povezanost između sreće i telesne aktivnosti.\nPrema rezultatima, ljudi koji su vežbali imali su 43 odsto kvalitetnije psihičko stanje u odnosu na one koji se ne bave vežbanjem. Istraživači su otkrili da je, u stvari, telesna aktivnost navela ispitanike da procene svoje mentalno zdravlje na sličan način kao i ljudi koji su zaradili 25.000 dolara više od njih.\nIz ove studije su takođe zaključili da previše vežbanja može biti jednako kontraproduktivno za vaše mentalno zdravlje kao da uopšte ne vežbate. Dakle, da biste bili srećni, ne morate da vežbate non-stop. Najbolje rezultate istraživači su videli kod ljudi koji su bili fizički aktivni između 30 i 60 minuta pet puta nedeljno.\nNaučnici su takođe otkrili da ljudi koji vežbaju u grupama ili učestvuju u timskim sportovima imaju i bolje mentalno zdravlje nego oni koji vežbaju sami.


24sata.info - Nastavljena rekonstrukcija spomen-obilježja šehidima i poginulim borcima\nNastavljena rekonstrukcija spomen-obilježja šehidima i poginulim borcima\nAutor S N 23. 04. 2019. • 18:26\nNa području općine Novi Grad Sarajevo i u ovoj godini nastavljena je realizacija projekta rekonstrukcije spomen-obilježja šehidima i poginulim borcima Armije RBiH.\nRekonstrukcija će se raditi na sedam lokacija, a u sklopu radova bit će izvršen prenos imena poginulih branitelja sa koroziranih mesinganih ploča na kamene postamente spomen-obilježja kod osnovnih škola "Avdo Smajlović" u Buća Potoku, "Meša Selimović", u C fazi Alipašinog Polja, "Aleksa Šantić" na Saraj-Polju i "Osman Nakaš" na Čengić Vili.\nRekonstruirat će i spomen-obilježja kod MZ Alipašin Most 2, te kod Doma kulture Švrakino Selo.\n- Spomen-česma u Paljevu na kojoj godinama postoji problem u dotoku vode također će biti sanirana, a planirana je i realizacija projekta rasvjete na spomen-obilježju herojima oslobodilačkog rata rahmetli Safetu Hadžiću i Safetu Zajki ispred zgrade Općine Novi Grad – navodi se u saopćenju.\nKako je istakao pomoćnik načelnika Općine Novi Grad za boračka pitanja Tajib Delalić, postojeća spomen-obilježja rađena su otprilike 2006. godine, mesingane ploče sa aluminijskim postamentima su uništene do te mjere da neka imena više ne mogu ni da se pročitaju.\nRekonstruirana su i spomen-obilježja kod osnovnih škola "Behaudin Selmanović" u Briješću i "Fatima Gunić" u B fazi Alipašinog Polja, te kod Mjesne zajednice Olimpijsko Selo, saopćeno je iz press službe Općine Novi Grad.


O Naučnoj Konferenciji\nANTiM 2016 / 21.04 – 23.04\n„APPLICATION OF NEW TECHNOLOGIES IN MANAGEMENT“\nFakultet za poslovne studije i pravo i Fakultet za strateški i operativni menadžment su od 21-23. aprila 2015. godine uspešno organizovali Petu međunarodnu naučnu konferenciju pod nazivom “Primena novih tehnologija u menadžmentu” (“Application of New Technologies in Management and Economy” - ANTIM 2016“.\nProšle godine smo na ovom mestu razmatrali problematiku u “Pravu, ekonomijii i menadžmentu u savremenim uslovima” (LEMIMA 2015). a ove godine smo se okupili u značajnom broju, i diskutovali na temu “Primene novih tehnologija i koncepata u menadžmentu i ekonomiji (ANTIM 2016).\nBilo je sasvim prirodno da se u samom početku Konferencije, a kasnije i kroz neke radove, ne može zaobići ime i delo velikog srpskog naučnika i inovatora - Nikole Tesle, čoveka koji je izmislio dvadeset prvi vek i dao nemerljiv doprinos u razvoju visoko sofisticiranih tehnologija u kojima svet danas uživa. “Nikola Tesla nije bio samo tehnolog elektronike, već vizionar i mislilac jedne civilizacije, koja ni izdaleka nije ostvarena. Čini se da će duh ovog genije u perspektivi još više dolaziti do izražaja, jer mnogi njegovi izumi još uvek nisu primenjeni”, bile su reči Profesora Emeritusa Živote Radosavljevića, u uvodnoj i pozdravnoj reči namenjenoj prisutnima, gostima, našim profesorima i studentima na otvaranju 5. Međunarodne Konferencije – ANTIM 2016.\nU radu konferencije sa radovima, učestvuju naučni radnici i privrednici iz bivših republika SFRJ, kao i strani eksperti iz Rusije, Ukrajine, Grčke, Bugarske, Austrije, Australije, Nemačke, Sjedinjenih američkih država, Španije i Australije. U pisanju 116 radova učestvovalo je ukupno oko 140 autora i koautora, doktora nauka, istraživača, studenata, teoretičara i praktičara, što dovoljno govori o interesovanju za ovu problematiku. Ova, kao i prethodne međunarodne konferencije su znatno doprinele da se naši fakulteti intenziviraju saradnju sa petnaestak stranih univerziteta i fakulteta sa skoro svih kontinenata. Veliki broj radova na ovoj konferenciji su rezultat rada profesora sa dva ili više stranih univerziteta.\nU samo nekoliko sati održavanja Konferencije, prisutni u Sali su imali priliku da čuju izlaganja autora radova sa skoro svih krajeva sveta. Bili smo svedoci direktnog uključenja putem video linka, autora plenarnih radova iz Australije, Sjedinjenih američkih država, Španije i Ukraine, sa mogućnošću on line komunikacije na relaciji autor – prisutni u konferencijskoj Sali. Takođe, prisutnima su u direktnom izlaganju, svoje radove predstavili autori iz Rusije, Belorusije, Hrvatske, Austrije i Bugarske.\nOvim se pokazuje da je nauka u stanju da savlađuje nacionalne, carinske, verske, običajne i druge prepreke i da integriše različitost i širenje znanja, kao najveće ovozemaljsko bogatstvo. Ukoliko nauka bude dezintegrisana poput drugih društvenih struktura, doći će do retrogrdnih pojava i uništenja onoga što je vekovima stvarano. Ova MK, kao i drugi stručni i naučni skupovi su najbolji instrumenti za integrisanje nauke, istraživanja i naučne misli. Nauka je jedina sila u savremenom svetu koja može da eliminiše uzroke, odnosno da reši sve probleme.\nU plenarnim radovim je bilo izlaganja i studenata naših Fakulteta, čime se jasno pridaje značaju prisustvu mladih i trasiraju putevi stvaranja naučnog podmladaka koji treba da nastavi putevima razvoja i promocijom nauke i naučne misli u istraživanjima. Prisutnost energije studenata - autora radova, vođenih mentorskim iskustvom naših profesora, biće značajna za uspeh ovakvih budućih međunarodnih konferencija.\nSvi prispeli, prihvaćeni radovi su štampani na tri jezika i to: na engleskom, ruskom i srpskom jeziku, sa blizu 1200 strana, u dva toma. Svaki rad je prošao softversku pretragu od akreditovanog sotverskog programa radi utvrđivanja njegove autentičnosti. Ovo je značajan korak u podizanju kvaliteta rada konferencije, što će dodatno motivisati autore da u pisanju radova koriste tehnike istraživanja, analize i predstavljanja rezultata istraživanja, što po logici stvari smanjuje mogućnost i plagiranja, kao velikog problema u nauci na globalnom nivou. Svaki učesnik MK je dobio Zbornik radova u elektronskoj formi, a svi zainteresovani Zbornik radova mogu preuzeti sa sajta Fakulteta.\nSvi učesnici dobijaju i SERTIFIKAT o učešću na ovoj MK koji im obezbeđuje određene poene u planiranju poslovne karijere.\nSaradnja, povezivanje i integrisanje naučnih radnika sa znanjima koje poseduju u ovim vremenima složenih izazova, neminovno daju celoj našoj priči visok kvalitet. U tome nauka i ovakvi skupovi imaju nezamenljivu ulogu. Ovakva Konferencija je rezultat i jednogodišnjeg rada, tima naših kolega, sa naših fakulteta, odnosno sinergija uloženog znanja iz IT, lingvistike, menadžmenta i organizacione kulture.\nNaš zadatak u budućnosti je da na ovakvim konferencijama i drugim naučnim skupovima uravnotežimo razmatranje tehnologija i čoveka, kao jedinog svesnog i razumnog bića. Od danas, kako je rekao N.Tesla - naš fakultet neće raditi za sadašnjost, već za budućnostd.\nSa željom da se još dugo viđamo i družimo, sledeća prilika je već u aprilu 2017.\nOrganizacioni odbor konferencije ANTiM 2016\nANTiM 2016 ~ Zbornik radova\nANTiM 2016~ Photo gallery\nPhotos ~ Selection\nPhotos ~ Full collection (ZIP file)\nPhotos ~ After Party (ZIP file)


Moguć porast nivoa reka i u centralnim delovima zemlje\nBeta\t 7. marta 2016. 17:00\nDirektor Javnog preduzeća “Srbijavode” Goran Puzović izjavio je danas da se oblaci nad Srbijom pomeraju ka centralnim delovima zemlje pa se može očekivati porast vodotokova na bujičnim rekama i na tom području.\nPuzović je rekao agenciji Beta da se “talas lagano pomera na dole i da će verovatno porasti Južna Morava i Toplica” dodavši da se “tek večeras očekuju padavine”.\n“Očekuje se porast svih vodostaja u Zapadnoj Srbiji od Kurbašnice, Mlave, Lugomira …i drugih malih bujičnih tokova”, rekao je on.\nPuzović je rekao i da se na području Čačka “voda trenutno povlači i da se preduzimaju sve mere i radnje da se u onom delu gde se prelila preko nasipa brzo izvuče”.\nOn je ponovio da je u Lučanima “situacija teška jer je voda veća nego 2014. i prvi put u svoj istoriji je prešla preko pruge” objasnivši da je do toga došlo jer Zapadna Morava jos raste u tom delu”, a lokalne reke ne mogu da se u nju uliju.\nPrema njegovim rečima, sve druge reke uzvodno “su u laganom opadanju – Đetinja, Skrapež kao i Bjelica u svom gornjem delu toka”.


Prikaz presude u predmetu Paunović protiv Srbije, predstavka broj 54574/07\nEvropski sud za ljudska prava (u daljem tekstu: Evropski sud) je 3. decembra 2019. godine doneo presudu u predmetu Paunović protiv Srbije, predstavka broj 54574/07.\nU ovom predmetu podnosilac predstavke se prituživao da mu je povređeno pravo na pravično suđenje iz člana 6. stav 1. Evropske konvencije za zaštitu ljudskih prava i osnovnih sloboda (u daljem tekstu: Konvencija) zbog navodne povrede obaveze nepristrasnosti od strane drugostepenog suda koji je odlučivao o njegovoj žalbi u krivičnom postupku. Podnosilac je potkrepio ovu pritužbu činjenicom da je u radu drugostepenog veća učestvovao sudija B.K. koji je za vreme trajanja prvostepenog krivičnog postupka protiv podnosioca predstavke obavljao funkciju zamenika opštinskog javnog tužioca koji je postupao u istom predmetu. Takođe, u predstavci je istaknuto i da je podnosilac predstavke, vršeći svoje dužnosti poreskog inspektora, 2005. godine ispitivao rad jednog privrednog društva i predložio pokretanje prekršajnog postupka protiv tog privrednog društva i odgovornog lica V.K, brata sudije B.K.\nPrvostepenom presudom Opštinskog suda u Aleksincu od 12. decembra 2006. godine podnosilac predstavke je oglašen krivim zbog izvršenja krivičnog dela teško delo protiv bezbednosti javnog saobraćaja i osuđen je na kaznu zatvora u trajanju od šest meseci. Tužilaštvo su u ovom predmetu zastupali zamenici opštinskog javnog tužioca u Aleksincu S.S. i I.S.\nPostupajući po žalbi podnosioca predstavke i tužilaštva, Okružni sud u Nišu je 17. aprila 2007. godine, u veću od tri sudije, tj. sudije N.S. kao predsednika veća, sudije B.K. kao sudije izvestioca i sudije S.M, potvrdio prvostepenu presudu. Sudija B.K. je izabran za sudiju Okružnog suda dana 15. avgusta 2006. godine. Podnosilac predstavke je podneo zahtev za ispitivanje zakonitosti pravosnažne presude, međutim ovaj zahtev je odbijen od strane Vrhovnog suda Srbije.\nTokom vršenja svojih dužnosti u Poreskoj inspekciji Ministarstva finansija, podnosilac predstavke je ispitivao rad određenog privrednog društva i 2005. godine podneo zahtev za pokretanje prekršajnog postupka protiv tog privrednog društva i odgovorne osobe V.K, brata sudije B.K.\nPostupajući po prigovoru Republike Srbije, Evropski sud je na osnovu člana 35. st. 1. i 4. odbacio podnosiočevu predstavku u delu u kojem je podnosilac istakao navodno postojanje pristrasnosti sudije B.K. po osnovu njegove porodične veze sa V.K, s obzirom da podnosilac nije navedenu pritužbu istakao u zahtevu za ispitivanje zakonitosti pravosnažne presude, odnosno jer nije iskoristio sva pravna sredstva u tom pogledu.\nPored toga, Republika Srbija je istakla prigovor da su i preostale pritužbe iz predstavke neprihvatljive zbog neiscrpljenosti ustavne žalbe kao delotvornog pravnog sredstva, međutim Evropski sud je odbacio ovaj prigovor, s obzirom da je utvrdio da je predstavka podneta pre 8. avgusta 2008. godine, kada ustavna žalba još uvek nije bila delotvorno pravno sredstvo.\nPošto je podnosiočevu pritužbu o navodnom kršenju obaveze nepristrasnosti zbog dvostruke funkcije sudije B.K. proglasio prihvatljivom, Evropski sud je pristupio razmatranju osnovanosti ovog dela predstavke.\nEvropski sud najpre primećuje da podnosilac predstavke nije zatražio izuzeće sudije B.K, odnosno da na sednici žalbenog veća nije istakao prigovor zbog njegove potencijalne pristrasnosti. Presudom je konstatovano i da je drugostepeno veće pružilo sveobuhvatne razloge za svoju presudu i da uopšte nije pokazalo pristrasnost protiv podnosioca predstavke. Prema tome, Evropski sud je zaključio da nije bilo naznaka da je sudija B.K. bio pristrasan protiv podnosioca predstavke u konkretnom slučaju.\nEvropski sud je međutim nastavio sa razmatranjem pitanja da li je na strani podnosioca predstavke mogla postojati opravdana bojazan u pogledu navodne pristrasnosti sudije B.K. U tom smislu, Evropski sud se pozvao na svoju praksu u predmetu Piersack protiv Belgije prema kojoj sama činjenica da je sudija nekada bio službenik javnog tužilaštva ne može biti razlog za postojanje bojazni o nedostatku nepristrasnosti, ukoliko sudija nije u istom sudskom postupku postupao u ime tužilaštva.\nPresudom se takođe utvrđuje da informacije koje je dostavila Republika Srbija potvrđuju da sudija B.K. nije ni aktivno, niti formalno učestvovao u pripremnim fazama predmetnog krivičnog postupka ili u izradi optužnice od strane tužilaštva. Ističe se još da, za razliku od predmeta Piersack protiv Belgije, koji se odnosio na sudiju koji je prethodno obavljao funkciju višeg zamenika javnog tužioca i imao ovlašćenje da nadgleda rad zamenika tužilaca, sudija B.K. u ovom predmetu ni na koji način nije bio hijerarhijski nadređen zamenicima tužilaca koji su postupali u predmetu podnosioca predstavke, niti im je davao uputstva kako da postupaju. Predmetnom presudom je konstatovano i da sudija B.K. nije bio ovlašćen da pregleda, niti da ispravlja podneske drugih zamenika, kao ni da na bilo koji drugi način utiče na aktivnosti zamenika tužilaca koji su postupali u predmetu podnosioca predstavke.\nImajući u vidu sve navedeno, Evropski sud je zaključio da bojazan podnosioca predstavke u pogledu nepristrasnosti sudije B.K. nije bila objektivno opravdana, te da nije bilo povrede člana 6. Konvencije.


Istraga o uzroku sudara dva voza u toku\nPrema poslednjim nalazima u istrazi o sudaru dva voza u vašingtonskom metrou, portparolka Nacionalnog odbora za bezbednost u saobraćaju, Debi Hersman, kaže da je kočnica za slučaj opasnosti bila aktivirana, kao i da postoje vidljivi znaci da je vozač voza, koji je udario u zadnji deo drugog, pokušala da zakoči pre sudara koristeći obične kočnice. Hersman dodaje međutim da su kočnice za slučaj opasnosti možda aktivirane tokom sudara.\nVozač, Dženis Mekmilan, je jedna od 9 poginulih u sudaru koji se u ponedeljak dogodio u severoistočnom delu Vašingtona. Istražitelji navode da je vozom bilo upravljano automatski i da je kompjuterski sistem trebalo da ga zaustavi pre nego što je udario u voz ispred sebe.\nHersman je poručila i da će Mekmilanin mobilni telefon, SMS poruke, krv i radno vreme biti detaljno ispitani kako bi se utvrdilo šta je dovelo do katastrofalne nesreće.\nDve skorije nesreće – voza u predgrađu Los Anđelesa i trolejbusa u Bostonu, bile su posledica toga što su vozači pričali preko mobilnog telefona ili slali SMS poruke, ali generalni menadžer vašingtonskog transportnog sistema naglašava da za sada nema dokaza da je i Mekmilan koristila mobilni telefon neposredno pred nesreću.\nVagoni voza koji je pretrpeo udarac su među najstarijim modelima, koji su kako tvrdi Hersman, trebalo da budu zamenjeni na predlog Nacionalnog odbora za bezbednost saobraćaja, ali za to nije bilo dovoljno novca.


BiH ne smije zaostajati\nOd suštinskog je značaja za region u cjelini da Bosna i Hercegovina ne zaostaje u procesu evropske integracije, rekao je visoki predstavnik i specijalni predstavnik EU Valentin Inzko tokom dvodnevne radne posjete Hrvatskoj.\nVisoki predstavnik i specijalni predstavnik EU boravio je u Zagrebu u četvrtak i petak i sastao se sa predsjednikom Ivom Josipovićem i ministrima Gordanom Jandrokovićem i Đurom Popijačem. U petak je visoki predstavnik i specijalni predstavnik EU govorio i na konferenciji o perspektivama Jugoistočne Evrope u EU.\nTokom svojih sastanaka sa hrvatskim zvaničnicima visoki predstavnik i specijalni predstavnik EU je rekao da građani BiH ne trebaju biti kažnjeni zbog neuspjeha političkih stranaka u postizanju kompromisa oko koalicione vlasti. “Bosni i Hercegovini sada trebaju principijelne i efikasne vlasti,” rekao je visoki predstavnik i specijalni predstavnik EU. “Svaka koalicija mora posjedovati viziju oko ključnih pitanja koja će povesti Bosnu i Hercegovinu naprijed prema EU i NATO-u.” Na kraju, on je zaključio da je rješenje trenutnog zastoja u BosniiHercegoviniuinteresuisusjednihzemalja.\nGovoreći na konferenciji o perspektivama Jugoistočne Evrope u EU, visokipredstavnikispecijalnipredstavnikEUje rekao da će reorganizacija resursa EU u Bosni i Hercegovini odraziti težnje Lisabonskog sporazuma i kao rezultat toga prisustvo EU će biti mnogo efikasnije. Inzko je naglasio da će novi ured EU u BiH imati instrumente koji će mu omogućiti da pruži odlučujući doprinos kako bi se ubrzalo napredovanje Bosne i Hercegovine na putu evroatlantskih integracija. Bosna i Hercegovina ne smije zaostajati dok se druge zemlje u regionu kreću prema članstvu u Evropskoj uniji. To nije samo jasna poruka međunarodne zajednice nego i očekivanja građana Bosne i Hercegovine.\nSpecijalni predstavnik EU i šef Delegacije EU Wigemark i ambasadorica SAD-a u BiH Cormack se sastali sa predsjedavajućim Predsjedništva BiH Draganom Čovićem\nIzjava ambasadora Petera Sorensena\nSorensen: Struktuisani dijalog je dvostruka prilika za Bosnu i Hercegovinu